3. การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทมี 2 ธุรกิจหลัก ที่มีรายได้เกินกว่าร้อยละ 10 ของรายได้รวมตามงบการเงินสำหรับปีสิ้นสุดวันที่ 31 ธันวาคม 2548 ได้แก่ ธุรกิจเพลง และธุรกิจสื่อ โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

1. ธุรกิจเพลง

3.1 ลักษณะผลิตภัณฑ์หรือบริการ

การดำเนินธุรกิจเพลงของบริษัทเป็นการดำเนินงานที่ครบวงจร
คลอบคลุมตั้งแต่การสร้างสรรค์ผลงานเพลง การผลิตเป็นสินค้าเพลงในรูปแบบเทป ซีดี วีซีดี
ไปจนถึงการบริหารจัดเก็บค่าลิขสิทธิ์
นอกจากนี้ในกลุ่มบริษัทยังมีการดำเนินธุรกิจต่อเนื่องอื่นๆเพื่อเป็นการต่อยอดและสนับสนุนธุรกิจเพลงอีกด้วย

การสร้างสรรค์ผลงานเพลง เริ่มจากการแต่งเนื้อร้องและทำนอง การอัดเสียง
ผ่านการเรียบเรียงเสียงประสาน รวมไปจนถึงกระบวนการถ่ายทำมิวสิกวีดีโอ
และการตัดต่อภาพจนเป็นผลงานที่สมบูรณ์มีคุณภาพ พร้อมที่จะนำไปผลิตเป็นมาสเตอร์เทปที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงที่ถนัด
ซึ่งมีความหลากหลายเพื่อคลอบคลุมรสนิยมของลูกค้าแต่ละกลุ่ม
โดยกลุ่มบริษัทจัดโครงสร้างการทำการตลาดและประชาสัมพันธ์ของกลุ่มธุรกิจเพลง ออกเป็น 6
กลุ่มซึ่งเน้นแนวเพลงต่างกันไปดังนี้

- กลุ่ม Grammy Grand เพลงแนว Mainstream

- กลุ่ม More Music* เพลงแนว Rock

- กลุ่ม Genie Record เพลงแนว Alternative และเพื่อชีวิต

- กลุ่ม Up^G เพลงแนว Pop Rock

- กลุ่ม Grammy Gold เพลงแนวลูกทุ่ง

- กลุ่มสนามหลวง** เพลงแนวอินดี้

* รับผิดชอบโดยบริษัท มอร์ มิวสิค จำกัด

** รับผิดชอบโดยบริษัท สนามหลวงการดนตรี จำกัด

นอกจากนี้ยังมีกลุ่ม Grammy Big ที่ดูแลการผลิตอัลบั้มเพลงรวมฮิต และกลุ่ม GMM Thailand
ซึ่งดำเนินงานโดย บริษัท โกลบอล มิวสิค แอนด์ มีเดีย (ประเทศไทย) จำกัด
ดูแลการดำเนินธุรกิจเพลงต่างประเทศอีกด้วย

สำหรับหน่วยงานและทีมงานที่ทำการสร้างสรรค์และผลิตผลงานเพลงภายใต้กลุ่มบริษัท มีทั้งหมด 20
ลาเบล (Label) ประกอบด้วย

+-----------------------+-----------------------+-----------------------+
| -   Encore            | -   Goody Music       | -   ลูกคนเล็ก           |
+-----------------------+-----------------------+-----------------------+
| -   Giraffe           | -   Maker Head        | -   Buddy             |
+-----------------------+-----------------------+-----------------------+
| -   9 B 1             | -   Music Army        | -   C&D               |
+-----------------------+-----------------------+-----------------------+
| -   Mad Catz          | -   Green Light       | -   Dance planet      |
+-----------------------+-----------------------+-----------------------+
| -   Bulldog           | -   4REAL             | -   Voodoo Record     |
+-----------------------+-----------------------+-----------------------+
| -   ก้านคอคลับ          | -   Heine             | -   Here-D            |
+-----------------------+-----------------------+-----------------------+
| -   สวัสดี เรคคอร์ดส     | -   Horizon           |                       |
+-----------------------+-----------------------+-----------------------+

นอกจากธุรกิจเพลงดังกล่าว บริษัทได้มอบหมายให้ บริษัท จีเอ็มเอ็ม 8866 จำกัด
ดำเนินธุรกิจสร้างสรรค์และผลิตผลงานเพลงในประเทศไต้หวัน
รวมทั้งรับจ้างผลิตงานมิวสิควีดีโอให้ลูกค้า อย่างไรก็ตาม
บริษัทได้ลดขนาดของธุรกิจในประเทศไต้หวันลง โดยไม่มีการออกอัลบั้มใหม่
และเพียงเพิ่มการรับจ้างผลิตให้แก่ลูกค้าเพิ่มขึ้น นอกเหนือจากการจำหน่ายผลงานอัลบั้มเก่าเท่านั้น

สำหรับ การผลิตและจัดจำหน่ายสินค้าเพลง บริษัท เอ็มจีเอ
จำกัดซึ่งเป็นบริษัทในเครือเป็นผู้รับผิดชอบในการนำมาสเตอร์เทปที่สมบูรณ์แบบจากกระบวนการสร้างสรรค์เพลง
ไปผลิตเป็นรูปแบบของเทป ซีดี และวีซีดี
โดยหน่วยธุรกิจค้าปลีกของบริษัทเองจะกระจายสินค้าดังกล่าวให้แก่ Modern Trade (Discount
Store) และ Traditional Trade (ผู้ค้าส่ง และค้าปลีก) ทั่วประเทศ
รวมทั้งร้านค้าปลีกและหน่วยงานขายเคลื่อนที่ของบริษัทเองภายใต้ชื่อ Imagine

กลุ่มบริษัทยังดำเนินธุรกิจ บริหารและจัดเก็บค่าลิขสิทธิ์
โดยจัดเก็บค่าลิขสิทธิ์จากผู้ประกอบการภัตตาคาร ร้านค้า สื่อวิทยุ ร้านคาราโอเกะ ตู้คาราโอเกะ
หรือผู้ประกอบการอื่นๆที่นำผลงานเพลงไปใช้ในทางการค้า
โดยบริษัทได้รับมอบหมายให้จัดเก็บค่าลิขสิทธิ์ผลงานเพลงของกลุ่มบริษัทและผลงานเพลงของเจ้าของลิขสิทธิ์ที่เป็นบุคคลภายนอกอื่นๆด้วย

นอกจากการดำเนินธุรกิจเพลงที่ครบวงจรดังกล่าว
กลุ่มบริษัทยังได้ดำเนินธุรกิจที่เกี่ยวเนื่องกับธุรกิจเพลงต่างๆ
เช่นธุรกิจบริหารศิลปินจะเป็นการคัดสรรและพัฒนาศิลปินใหม่
และยังดูแลจัดหางานให้กับศิลปินซึ่งเป็นการสนับสนุนการดำเนินงานของธุรกิจเพลง
ส่วนธุรกิจจัดกิจกรรมและคอนเสิร์ตเป็นการใช้ทรัพยากรทั้งผลงานเพลงและศิลปินที่กลุ่มบริษัทมีอยู่ในการต่อยอดธุรกิจ
และการดำเนินธุรกิจ E-Business
นั้นเป็นการนำผลงานเพลงของบริษัทมาพัฒนาเป็นผลงานและบริการในรูปแบบใหม่ๆตามความก้าวหน้าของเทคโนโลยี

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทเน้นการผลิตผลงานเพลงที่มีคุณภาพ นอกจากนี้
    เพื่อให้ผลงานเพลงของบริษัทครอบคลุมทุกกลุ่มเป้าหมาย
    บริษัทได้แบ่งแยกหน่วยงานในการสร้างสรรค์ผลงานเพลงแต่ละแนวออกเป็นกลุ่มเพลง 6
    กลุ่มตามความถนัด ด้วยทีมงานระดับมืออาชีพของวงการเพลงเมืองไทย
    และด้วยความพร้อมทางด้านการแข่งขันและผลิตภัณฑ์ที่หลากหลาย
    รวมทั้งคุณภาพของทีมงานและผลงาน สื่อภาพลักษณ์ที่ดีของศิลปินที่ได้ถ่ายทอดออกไป
    ทำให้ผลงานของบริษัทสามารถสนองตอบต่อความต้องการของผู้บริโภคได้เป็นอย่างดี
    ส่งผลให้ผลงานเพลงของกลุ่มบริษัทสามารถครองส่วนแบ่งการตลาดเพลงในประเทศไทยในทุกกลุ่มเป้าหมายทุกเพศทุกวัย

-   ธุรกิจบันเทิงที่ครบวงจร

    นอกเหนือจากการผลิตผลงานที่มีคุณภาพและมีความหลากหลายออกสู่สายตาผู้บริโภคแล้ว
    กลุ่มบริษัทยังมีโครงสร้างการดำเนินงานที่ครบวงจรสำหรับธุรกิจบันเทิง
    ทั้งในส่วนของการจัดจำหน่ายค้าส่งและปลีกในธุรกิจเพลง การบริหารการตลาดในด้านต่างๆ
    การมีธุรกิจสื่อที่เป็นของตนเอง ทั้งวิทยุ โทรทัศน์ และสิ่งพิมพ์ รวมทั้งธุรกิจ e-business
    ซึ่งถือเป็นสื่อหนึ่งในการโฆษณาประชาสัมพันธ์
    และเป็นช่องทางการจำหน่ายใหม่ที่มีศักยภาพสูงเพื่อจำหน่ายผลงานเพลงของกลุ่มบริษัท
    สิ่งเหล่านี้ทำให้กลุ่มบริษัทมีความได้เปรียบในการแข่งขัน สามารถกำหนดนโยบาย กลยุทธ์
    และวางแผนการตลาดได้อย่างเหมาะสมและมีประสิทธิภาพ
    รวมทั้งการมีต้นทุนการผลิตและโฆษณาประชาสัมพันธ์ที่ต่ำ
    ซึ่งทำให้กลุ่มบริษัทได้รับประโยชน์สูงสุด

-   มีระบบการจัดจำหน่ายที่มีประสิทธิภาพ

  ปัจจุบันบริษัทได้นำระบบซอฟแวร์ที่มีประสิทธิภาพมาใช้กับการจัดจำหน่าย
  ซึ่งเอื้อประโยชน์เป็นอย่างมากในการกระจายสินค้าไปสู่กลุ่มเป้าหมายที่ถูกต้อง
  และทำให้การบริหารสินค้าคงคลังมีประสิทธิภาพมากยิ่งขึ้น ซึ่งในปี 2548
  บริษัทจะเข้าสู่ระบบผลิตระบบขายและระบบบริหารสินค้าคงคลังที่มีประสิทธิภาพมากขึ้น
  โดยการพัฒนาบนพื้นฐานของระบบงานที่มีชื่อเสียงเป็นอันดับหนึ่งของโลกคือ ระบบ SAP
  อันจะทำให้เพิ่มประสิทธิภาพในการบริหารธุรกิจทั้งสายได้มากขึ้นและนำหน้าคู่แข่งในอุตสาหกรรมเดียวกัน

-   มีลิขสิทธิ์เพลงและศิลปินในสังกัดที่สามารถสร้างมูลค่าเพิ่มทางการตลาดในอนาคต

  ในปัจจุบันกลุ่มบริษัทมีผลงานเพลงที่ผลิตในสังกัดเกือบ 20,000 เพลง และศิลปินในสังกัดกว่า
  500 ชีวิต ซึ่งนับเป็นสินทรัพย์ที่ทรงคุณค่า โดยเพลงทั้งหมดได้ถูกจัดเก็บไว้ใน Music Library
  ของบริษัทเป็นผลงานที่มีคุณภาพ
  ซึ่งสามารถนำมาผลิตและสร้างสรรค์เป็นผลงานใหม่ในรูปแบบต่างๆ ได้อย่างไร้ขีดจำกัด เช่น
  การรวมอัลบั้มในรูปแบบของคาราโอเกะ การรวมเพลงที่ได้รับความนิยม (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม เป็นต้น
  ส่วนศิลปินในสังกัดของบริษัทนอกจากการออกอัลบั้มผลงานเพลงตามปกติแล้ว ยังจัดแสดงคอนเสิร์ต
  การรับงานจ้างต่างๆ รวมถึงการเป็น presenter โฆษณาสินค้า และการแสดงต่างๆ
  อย่างต่อเนื่อง
  ซึ่งทั้งหมดล้วนเป็นช่องทางในการสร้างรายได้ให้แก่บริษัทอย่างมีนัยสำคัญมาโดยตลอด

ลักษณะลูกค้าและกลุ่มลูกค้าเป้าหมาย

  ลูกค้าของสินค้าเพลงในรูปแบบของ เทป ซีดี และวีซีดีนั้นสามารถแบ่งได้เป็น 2 ประเภทหลักๆ
  คือ Modern Trade (Discount Store) และ Traditional Trade
  (ผู้ค้าส่งและผู้ค้าปลีก) โดยในช่วง 3 ปีที่ผ่านมา มีสัดส่วนการขายให้แก่ลูกค้ารายใหญ่ 10
  รายแรกดังนี้

  หน่วย : ร้อยละ

  -------------------------------- --- ----------- ----------- -----------
                                       2545        2546        2548

  รายได้รวมกันของลูกค้า 10 รายแรก          24.95       30.81       29.34
  -------------------------------- --- ----------- ----------- -----------

  ส่วนลูกค้าของการจัดเก็บค่าลิขสิทธิ์เพลงนั้น สามารถแบ่งได้เป็น 3 กลุ่มหลักๆ ได้แก่
  ร้านคาราโอเกะ ร้านอาหาร และผู้ประกอบการอื่นๆเช่น สถานีวิทยุ, สายการบิน,
  ห้างสรรพสินค้า

  ในระยะ 3 ปีที่ผ่านมาไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

การจำหน่ายและช่องทางการจำหน่าย

  สินค้าเพลงในรูปแบบของ เทป ซีดี และวีซีดีจะถูกจัดจำหน่ายผ่าน Modern Trade (Discount
  Store) และ Traditional Trade (ผู้ค้าส่งและผู้ค้าปลีก) ทั่วประเทศ
  คิดเป็นสัดส่วนประมาณร้อยละ 34 และ 66 ของยอดขาย ตามลำดับ โดยมีรายละเอียด ดังนี้

1)  Modern Trade (Discount store)

    รวมถึง เทสโก้-โลตัส คาร์ฟูร์และบิ๊กซี ซึ่งมีสาขาอยู่ทั่วประเทศรวมกว่า 100 สาขา

2)  Traditional Trade

-   ผู้ค้าส่ง ปัจจุบันกลุ่มบริษัทมีกลุ่มลูกค้าประเภทผู้ค้าส่งรายใหญ่ประมาณ 20 ราย
    กระจายอยู่ทั่วกรุงเทพฯ และต่างจังหวัด
    โดยทางกลุ่มผู้ค้าส่งจะทำการกระจายสินค้าไปยังผู้ค้าปลีก
    หลังจากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ 1,300
    ราย

-   ผู้ค้าปลีก เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป
    และร้านค้าปลีกประเภทสะดวกซื้อ เช่น 7-Eleven ปั๊มน้ำมัน ซึ่งมีสาขาอยู่ทั่วประเทศกว่า
    2,000 สาขา รวมทั้งการค้าปลีกของกลุ่มบริษัทเป็นร้าน Imagine
    ซึ่งตั้งอยู่ในซูเปอร์สโตร์ชั้นนำ
    โดยมีวัตถุประสงค์เพื่อกระจายสินค้าสู่มือผู้บริโภคได้ทั่วถึงและรวดเร็วขึ้น
    และเป็นการปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน โดย
    ณ วันที่ 31 ธันวาคม 2548 บริษัทมีร้าน Imagine อยู่ทั้งสิ้น 38 สาขา
    นอกจากนี้บริษัทยังเพิ่มช่องทางการกระจายสินค้า โดยการจัดตั้งหน่วย Mobile
    ซึ่งจะกระจายอยู่ในงานสินค้าและตามแหล่งช้อปปิ้งต่างๆ

  3.2.2 สภาพการแข่งขัน

  ในปี 2548 ที่ผ่านมา
  ธุรกิจเพลงมีการเปลี่ยนแปลงไปจากความก้าวหน้าของเทคโนโลยีที่เกี่ยวข้อง
  ทำให้เกิดช่องทางในการขายและรูปแบบบริการใหม่ๆ
  ผู้ประกอบการต่างๆแข่งขันกันในการสร้างมูลค่าเพิ่มจากการขายอัลบั้มเพลงตามปกติ
  เช่นขายลิขสิทธิ์เพลงสำหรับการให้บริการเสียงเพลงระหว่างรอสาย (Caller Ring)
  หรือการฟังเพลงผ่านอินเตอร์เน็ต
  นอกจากนั้นยังมีการแข่งขันในการพัฒนาธุรกิจอื่นๆที่เกี่ยวข้องกับธุรกิจเพลง เช่นธุรกิจบริหารศิลปิน
  เพื่อสร้างมูลค่าเพิ่มให้กับทั้งศิลปินและผลงานเพลง

  ส่วนแบ่งการตลาดและขนาดของคู่แข่งขัน

  ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย
  และเพลงสากล โดยคิดเป็นสัดส่วนประมาณร้อยละ 80 และร้อยละ 20 ตามลำดับ
  โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล
  และเพลงไทยลูกทุ่ง
  โดยเพลงไทยสากลจะมีการพัฒนาแนวดนตรีอย่างหลากหลายและเปลี่ยนแปลงไปตามยุคตามสมัย
  ในขณะที่แนวเพลงไทยลูกทุ่งจะไม่ค่อยมีการเปลี่ยนแปลงมากนัก
  ส่วนใหญ่มักเป็นการนำเนื้อร้องเพลงเก่าซึ่งเป็นอมตะมาเปลี่ยนทำนองดนตรีใหม่ให้ทันสมัยมากขึ้น
  หรือบางอัลบั้มก็มีการแต่งเนื้อร้องและทำนองเพลงใหม่

  สำหรับส่วนแบ่งทางการตลาดของธุรกิจเพลงของบริษัท
  สามารถคิดเป็นสัดส่วนการครองส่วนแบ่งการตลาดสำหรับธุรกิจเพลงไทยได้ประมาณร้อยละ 70
  โดยบริษัทเป็นผู้นำทั้งในส่วนของเพลงไทยสากลและเพลงลูกทุ่ง
  ในปัจจุบันบริษัทมีคู่แข่งโดยตรงเพียง 1 บริษัทเท่านั้น ที่มีกลุ่มลูกค้าเป้าหมายที่ใกล้เคียงกัน

  แนวโน้มภาวะอุตสาหกรรมและการแข่งขัน

  สำหรับแนวโน้มในปี 2549 บริษัทคาดว่าการแข่งขันจะมีความรุนแรงเพิ่มขึ้น
  ในแง่ของความพยายามจากผู้ประกอบการในการสร้างสรรค์ความแปลกใหม่
  และความหลากหลายเพื่อนำเสนอผลงานสู่ผู้บริโภค รวมถึงมีการแบ่งกลุ่มเป้าหมายโดยมี
  segmentation ที่ชัดเจนขึ้น
  นอกจากนี้ยังจะเป็นการแข่งขันกันในแง่ของการขยายช่องทางในการสร้างรายได้ใหม่ๆ
  ที่เป็นการใช้ประโยชน์จาก Music Library และศิลปินในสังกัดของตน ดังที่กล่าวถึงข้างต้น
  รวมถึงการใช้ประโยชน์จากเทคโนโลยีใหม่ๆ ที่จะเกิดขึ้นในอนาคต
  ซึ่งรวมถึงการพัฒนาประสิทธิภาพของเครื่องลูกข่ายโทรศัพท์มือถือเอง
  ที่จะเอื้อประโยชน์ต่อการแปลงผลงานเพลงต่างๆ ให้อยู่ในรูปแบบดิจิตอล
  ซึ่งจะทำให้การดาวน์โหลด Digital Content จากผู้ใช้โทรศัพท์มือถือจะไม่จำกัดอยู่เพียงแค่
  Ringtone ภาพ หรือ Picture Message เท่านั้นแต่จะรวมถึงการดาวน์โหลดเพลงโดยตรง
  หรือผู้ประกอบการให้บริการ broadband ก็มีการพัฒนาระบบ internet
  ซึ่งจะทำให้ผู้ใช้สามารถดาวน์โหลดผลิตภัณฑ์ต่างๆได้สะดวก และรวดเร็วขึ้น
  รวมถึงเกมส์ออนไลน์ต่างๆ
  และปัจจัยสำคัญที่จะเป็นตัวกำหนดความสำเร็จของผู้ประกอบการแต่ละรายในอนาคต ก็คือ
  content ที่มีอยู่ ซึ่งคือขนาด และคุณภาพของ Music Library และ
  ศิลปินในสังกัดที่จะสามารถนำมาใช้ประโยชน์ได้อย่างไม่มีขีดจำกัด

  3.3 การจัดหาผลิตภัณฑ์หรือบริการ

  3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการสร้างสรรค์และจัดจำหน่ายผลงานเพลงมีดังนี้

  1) เนื้อร้องและทำนอง

  บริษัทมี Producer
  บุคลากรฝ่ายผลิตเพลงที่มีความสามารถที่ทำหน้าที่ผลิตผลงานที่มีคุณภาพและมีถนัดในแนวเพลงที่หลากหลาย
  โดยมีบุคลากรที่เกี่ยวกับการสร้างสรรค์เพลงทั้งหมด 203 คน
  นอกจากนี้ยังมีผลงานเพลงอีกประมาณ 20,000 เพลงที่เป็นลิขสิทธิ์ของบริษัท อยู่ใน Music
  Library
  ซึ่งเป็นผลงานเพลงที่มีคุณภาพสามารถนำมาผลิตและสร้างสรรค์เป็นผลงานใหม่ในรูปแบบต่างๆได้

  2) ศิลปิน

  มีศิลปินมากมายทั้งชาย หญิงและกลุ่มศิลปิน ณ สิ้นปี 2548 บริษัทมีศิลปินในสังกัดมากกว่า 350
  หน่วย รวมทั้งหมดมากกว่า 500 คน

  3) สตูดิโอ

  มีห้องอัดเสียง และห้องตัดต่อ บริหารโดยบริษัท จีเอ็มเอ็ม สตูดิโอ จำกัด
  ซึ่งเน้นการควบคุมคุณภาพการผลิตทั้งมาสเตอร์เพลงและรายการโทรทัศน์ต่างๆ

  4) โรงงาน คลัง และศูนย์กระจายสินค้า

  กลุ่มบริษัทมีโรงงาน คลังสินค้าและศูนย์กระจายสินค้าบันเทิง (Distribution Center)
  ตั้งอยู่เลขที่ 36/1, 36/5 สุขุมวิท 69 แขวงพระโขนงเหนือ เขตวัฒนา กรุงเทพฯ
  มีพื้นที่ใช้สอยรวมทั้งสิ้น 6,606 ตารางเมตร ซึ่งกำลังการผลิตเทปเพลง ซีดี และ วีซีดี
  พร้อมทั้งปริมาณการผลิตจริงในระยะ 3 ปี ย้อนหลังเป็นดังนี้

  --------------------------------- ------------ ------------ ------------
  เทป                               ปี 2546       ปี 2547       ปี 2548

  กำลังการผลิตเต็มที่ (หน่วย)             38,232,000   38,232,000   38,232,000

  ปริมาณการผลิตปกติ * (หน่วย)           19,115,000   12,744,000   12,744,000

  ปริมาณการผลิตจริง** (หน่วย)           11,957,479   9,364,738    5,402,441

  อัตราการใช้กำลังการผลิต (ร้อยละ)       31.28        24.49        14.13

  อัตราเพิ่มของปริมาณการผลิต (ร้อยละ)     (27)         (22)         (42)

  จำนวนกะที่สามารถผลิตเต็มที่ (กะ)        2.0          2.0          2

  จำนวนกะที่ผลิตปกติ (กะ)               1.6          1.4          2.0

  จำนวนกะที่ผลิตจริง (กะ)               0.6          0.7          0.4
  --------------------------------- ------------ ------------ ------------

  --------------------------------- ------------ ------------ ------------
  ซีดี                                ปี 2546       ปี 2547       ปี 2548

  กำลังการผลิตเต็มที่ (หน่วย)             7,965,000    12,744,000   12,744,000

  ปริมาณการผลิตปกติ * (หน่วย)           6,372,000    10,195,200   8,920,800

  ปริมาณการผลิตจริง (หน่วย)             7,943,577    9,313,398    8,017,579

  อัตราการใช้กำลังการผลิต (ร้อยละ)       99.73        73.08        62.91

  อัตราเพิ่มของปริมาณการผลิต (ร้อยละ)     103          17           (14)

  จำนวนกะที่สามารถผลิตเต็มที่ (กะ)        2.0          2.0          2

  จำนวนกะที่ผลิตปกติ (กะ)               0.8          1.1          1.1

  จำนวนกะที่ผลิตจริง (กะ)               1.2          0.9          0.9

                                                              
  --------------------------------- ------------ ------------ ------------

  --------------------------------- ------------ ------------ ------------
  วีซีดี                               ปี 2546       ปี 2547       ปี 2548

  กำลังการผลิตเต็มที่ (หน่วย)             23,895,000   19,116,000   19,116,000

  ปริมาณการผลิตปกติ* (หน่วย)            19,116,000   15,292,800   16,567,200

  ปริมาณการผลิตจริง (หน่วย)             12,739,180   13,837,957   15,807,551

  อัตราการใช้กำลังการผลิต (ร้อยละ)       53.31        72.39        82.69

  อัตราเพิ่มของปริมาณการผลิต (ร้อยละ)     331          9            14

  จำนวนกะที่สามารถผลิตเต็มที่ (กะ)        2.0          2.0          2

  จำนวนกะที่ผลิตปกติ (กะ)               1.5          1.1          1.0

  จำนวนกะที่ผลิตจริง (กะ)               0.7          0.9          1.0
  --------------------------------- ------------ ------------ ------------

  * ณ เวลาการผลิตปกติ 8 ชั่วโมงต่อวัน

  ** อัตราการผลิตเทปลดลงต่อเนื่องและมีสาระสำคัญ
  เนื่องจากแนวโน้มความต้องการของผู้บริโภคในผลิตภัณฑ์รูปแบบเทปลดลงจากการความก้าวหน้าด้านอุปกรณ์เครื่องเสียงและเทคโนโลยี
  อย่างไรก็ตามบริษัทยังดำเนินงานสายการผลิตนี้
  เพื่อรองรับสินค้าประเภทเพลงลูกทุ่งและสินค้าเพลงที่เน้นตลาด Mass

รายชื่อศิลปินที่มียอดจำหน่ายสูงสุด 10 อันดับแรก

+---+-------------+-------+-------------+-------+-------------+-------+
| ล | ปี 2546      |       | ปี 2547      |       | ปี 2548      |       |
| ำ |             |       |             |       |             |       |
| ด |             |       |             |       |             |       |
| ับ |             |       |             |       |             |       |
+===+=============+=======+=============+=======+=============+=======+
|   | ชื่อศิลปิน      | สัดส่วน | ชื่อศิลปิน      | สัดส่วน | ชื่อศิลปิน      | สัดส่วน |
+---+-------------+-------+-------------+-------+-------------+-------+
| 1 | ธงชัย        | 7.15% | ต่าย อรทัย    | 8.23% | ต่าย อรทัย    | 8.57% |
| . | แมคอินไตย์    |       | ดาบคำ       |       | ดาบคำ       |       |
+---+-------------+-------+-------------+-------+-------------+-------+
| 2 | Clash       | 5.28% | ธงชัย + เสก  | 6.32% | ธงชัย        | 6.78% |
| . |             |       | โลโซ        |       | แมคอินไตย์    |       |
+---+-------------+-------+-------------+-------+-------------+-------+
| 3 | รวมเพลง     | 3.74% | รวม Hits    | 6.30% | พลพล        | 5.22% |
| . | Project     |       | Project     |       | พลกองเส็ง    |       |
+---+-------------+-------+-------------+-------+-------------+-------+
| 4 | ศิริพร        | 3.27% | Best of the | 4.69% | 10 ปี แกรมมี่  | 5.09% |
| . | อำไพพงษ์     |       | Year        |       | โกลด์        |       |
|   |             |       | Project     |       |             |       |
+---+-------------+-------+-------------+-------+-------------+-------+
| 5 | ต่าย - อรทัย  | 3.24% | ซิลลี่ ฟูลส์     | 3.24% | วง Body     | 4.09% |
| . |             |       |             |       | Slam        |       |
+---+-------------+-------+-------------+-------+-------------+-------+
| 6 | ใหม่ เจริญปุระ | 3.09% | ลานนา คัมมินส์ | 2.41% | ศิริพร        | 3.06% |
| . |             |       |             |       | อำไพพงษ์     |       |
+---+-------------+-------+-------------+-------+-------------+-------+
| 7 | เพลงภาพยนตร์ | 2.84% | Clash       | 2.17% | เสก –       | 2.99% |
| . |             |       |             |       | เสกสรร      |       |
|   |             |       |             |       |             |       |
|   |             |       |             |       | ศุขพิมาย      |       |
+---+-------------+-------+-------------+-------+-------------+-------+
| 8 | สลา คุณวุฒิ    | 2.79% | พลพล        | 2.09% | พั้นซ์ –       | 2.98% |
| . |             |       | พลกองเส็ง    |       | วรกาญน์      |       |
+---+-------------+-------+-------------+-------+-------------+-------+
| 9 | Little Rock | 2.58% | ศิริพร        | 1.89% | วง          | 2.85% |
| . | Project     |       | อำไพพงษ์     |       | Peacemaker  |       |
+---+-------------+-------+-------------+-------+-------------+-------+
| 1 | อิ๊ด นอกรอบ   | 2.55% | V Friends   | 1.88% | Best of the | 2.75% |
| 0 |             |       | Project     |       | Year        |       |
| . |             |       |             |       | Project     |       |
+---+-------------+-------+-------------+-------+-------------+-------+
|   | รวม         | 3     | รวม         | 3     | รวม         | 4     |
|   |             | 6.53% |             | 9.22% |             | 4.38% |
+---+-------------+-------+-------------+-------+-------------+-------+

  จะเห็นได้ว่าศิลปินของบริษัทเป็นศิลปินที่ได้รับความนิยมยาวนาน
  และมีกลุ่มศิลปินรุ่นใหม่ในกลุ่มเพลงแนวต่างๆที่ได้รับความนิยมในอัตราที่สูงเช่นกัน

  3.3.2 จำนวนผู้จำหน่ายวัตถุดิบ

  วัตถุดิบที่ใช้ในการผลิตเทปเพลง ซีดี และวีซีดี ได้แก่ ตลับเทป สายเทป เม็ดพลาสติก สี และ
  แลคเคอร์ เป็นต้น
  ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
  โดยกลุ่มบริษัทมีความสัมพันธ์อันดีระหว่างผู้จำหน่ายวัตถุดิบแต่ละราย
  และไม่ได้มีการพึ่งพิงผู้จำหน่ายวัตถุดิบรายใดเกินกว่าร้อยละ 30 ของมูลค่าการซื้อวัตถุดิบ
  จึงทำให้ไม่มีปัญหาในการจัดหาวัตถุดิบ นอกจากนี้
  เนื่องจากผู้ประกอบการที่ผลิตวัตถุดิบต่างๆมีจำนวนมากรายในประเทศ
  ดังนั้นกลุ่มบริษัทจึงสามารถจัดหาวัตถุดิบต่างๆ ได้จากผู้จัดจำหน่ายรายอื่นได้เช่นกัน
  ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
  ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
  กลุ่มบริษัทจะว่าจ้างผู้ผลิตรายอื่นทดแทน
  ภายใต้สัญญารักษาความลับที่รัดกุมเพื่อป้องกันการลักลอบทำซ้ำ

  3.3.2 ผลกระทบต่อสิ่งแวดล้อม

  - ไม่มี -

  3.4 งานที่ยังไม่ได้ส่งมอบ

-ไม่มี –

2. ธุรกิจสื่อ

  ธุรกิจสื่อประกอบไปด้วย 4 ธุรกิจหลักได้แก่ ธุรกิจวิทยุ ธุรกิจโทรทัศน์ ธุรกิจสิ่งพิมพ์
  และธุรกิจสร้างสรรค์และบริหารกิจกรรมทางการตลาด

  ธุรกิจวิทยุ

  3.1 ลักษณะผลิตภัณฑ์หรือบริการ

  ผลิตภัณฑ์หลักของธุรกิจวิทยุ คือ การผลิตรายการวิทยุเพื่อออกอากาศผ่านสถานีวิทยุกระจายเสียง
  โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
  เพื่อนำมาประกอบธุรกิจในเชิงพาณิชย์ โดยปัจจุบัน กลุ่มบริษัทมีรายการวิทยุของกลุ่มบริษัททั้งสิ้น 6
  รายการ โดยแต่ละรายการมีลักษณะเฉพาะที่ต่างกันดังนี้

+-------------+----------------+------------------+-------------------+
| สถานีวิทยุ     | วัน /           | ลักษณะรายการ      | กลุ่มเป้าหมาย        |
|             | เวลาออกอากาศ/  |                  |                   |
|             | รัศมีครอบคลุม     |                  |                   |
+-------------+----------------+------------------+-------------------+
| F.M. 88.0   | ทุกวัน 05:00     | รายก             | วัย                |
| MHz.        | -02:00 น       | ารวิทยุที่เปิดเพลงไทย | รุ่นเพศชายและหญิงอายุ |
|             |                | และเพลงสากล      | 18 ปีขึ้นไป          |
| Peak FM [1] | (21 ชั่วโมง      |                  | /วัยทำงานหนุ่มสาวห   |
|             | ต่อวัน) /กรุงเทพฯ |                  | รือผู้ใหญ่ที่มีความทันสมัย |
| []          | ปริมณฑล ชลบุรี    |                  |                   |
+-------------+----------------+------------------+-------------------+
| F.M. 91.5   | ทุกวัน ตลอด 24   | รายการ           | วัยรุ่นทั้งชายและหญิง   |
| MHz.        | ชั่วโมง /        | วิทยุยอดนิยมของวัยรุ่น | อายุระหว่าง 12 ปี ถึง |
|             |                | และคนรุ่น          | 25 ปี              |
| Hot Wave    | กรุงเทพฯ ปริมณฑล | ใหม่ที่ชอบความทันสมัย |                   |
|             | อยุธยา สระบุรี    |                  |                   |
| []          |                |                  |                   |
+-------------+----------------+------------------+-------------------+
| F.M. 93.5   | ทุกวัน 05:00     | คลื่นบัน            | วัยรุ่น คนทำงาน      |
| MHz.        | -02:00 น       | เทิงของคนทั้งประเทศ | ผู้ใ                |
|             |                | เป็นรายการวิทยุ     | หญ่ที่ชื่นชอบความทันสมัย |
| EFM         | (21 ชั่วโมง      | ที่ออกอากาศด้วยร    | การแสดงออก        |
|             | ต่อวัน) /        | ะบบดาวเทียมที่ทันสมัย | ติดตามการเคลื่อนไหว  |
| []          |                | ไปยัง 6           | (Trend)           |
|             | กรุงเทพฯ ปริมณฑล | จ                | ในแวด             |
|             | สมุทรสาคร       | ังหวัดใหญ่ของประเทศ | วงบันเทิงต่างๆ/กลุ่มคน |
|             | สมุทรสงคราม     |                  | บันเทิงทุกสาขาทั้งดารา |
|             | เพชรบุรี เชียงใหม่ |                  | ศิลปิน นักร้อง        |
|             | เชียงราย พิษณุโลก |                  | คนทำงานเบื้องหลัง    |
|             | อุดรธานี         |                  |                   |
|             | นครราชสีมา      |                  |                   |
|             | และสงขลา       |                  |                   |
+-------------+----------------+------------------+-------------------+

+-------------+----------------+------------------+-------------------+
| สถานีวิทยุ     | วัน /           | ลักษณะรายการ      | กลุ่มเป้าหมาย        |
|             | เวลาออกอากาศ/  |                  |                   |
|             | รัศมีครอบคลุม     |                  |                   |
+-------------+----------------+------------------+-------------------+
| F.M. 89.0   | ทุกวัน ตลอด 24   | ร                | กลุ่มค              |
| MHz.        | ชั่วโมง /        | ายการวิทยุที่เปิดเพลง | นทำงานทั้งชายและหญิง |
|             |                | เพราะต่อเนื่องในแนว | อายุระหว่าง 25 ปี ถึง |
| Banana FM   | กรุงเทพฯ ปริมณฑล | Easy Listening   | 35 ปี              |
| [2]         |                |                  |                   |
|             |                |                  |                   |
| []          |                |                  |                   |
+-------------+----------------+------------------+-------------------+
| F.M. 106.5  | ทุกวัน ตลอด 24   | รายการวิทย        | กลุ่มคนทำ           |
| MHz.        | ชั่วโมง /        | ุยอดนิยมของคนทำงาน | งานทั้งชายและหญิงอายุ |
|             |                | ที่ใส่ใจใน          | 35 ปีขึ้นไป          |
| Green Wave  | กรุงเทพฯ ปริมณฑล | สุขภาพและสิ่งแวดล้อม |                   |
|             | สมุทรสาคร       |                  |                   |
| []          | สมุทรสงคราม     |                  |                   |
|             | เพชรบุรี         |                  |                   |
|             | ประจวบคีรีขันธ์    |                  |                   |
+-------------+----------------+------------------+-------------------+
| F.M. 94.0   | ทุกวัน ตลอด 24   | รายกา            | กลุ่มเป             |
| MHz.        | ชั่วโมง /        | รวิทยุข่าวสารที่ทันสมัย | ้าหมายคนวัยทำงานอายุ |
|             |                | รู้จริง             | 30 ปีขึ้นไป          |
| Opern Radio | กรุงเทพฯ ปริมณฑล | และทันต่อทุกเหตุการณ์ |                   |
| [3]         |                |                  |                   |
|             |                |                  |                   |
| []          |                |                  |                   |
+-------------+----------------+------------------+-------------------+

รายละเอียดรูปแบบรายการของแต่ละสถานีวิทยุ

  สถานีวิทยุ : F.M. 88.0 MHz. (Buzz FM) กรมประชาสัมพันธ์

  Peak FM “Peak U Up” เป็นรายการวิทยุที่นำเสนอเรื่องราวของความเป็นที่สุดในด้านต่างๆ
  โดยเป็นการสื่อสารกับผู้ฟังอย่างใกล้ชิดเพื่อถ่ายทอดเรื่องราวในลักษณะของการสร้างการเหนือความคาดหมาย
  มีความเป็นธรรมชาติ โดยจะเน้นการสร้างบรรยากาศที่เร้าใจผ่านนักจัดรายการ
  ภายใต้รูปแบบของการเป็นที่สุด (PEAK) ไม่มีกฎเกณฑ์ ไม่มีรูปแบบเชิงการเป็นทางการ
  เน้นความทันสมัย ตื่นเต้นเร้าใจเหนือการคาดเดา ตลอดจนรูปแบบการจัดกิจกรรมต่างๆ
  ก็จะบ่งบอกความเป็นที่สุดเช่นกัน ซึ่งเป็นคลื่นวิทยุที่มีเอกลักษณ์เฉพาะตัวภายใต้สโลแกน
  “ไม่ใช่เพื่อความเป็นที่หนึ่ง แต่เพื่อความเป็นที่สุด!” และในเดือนมีนาคม 2549
  ได้เปลี่ยนรูปแบบและชื่อรายการเป็น Buzz FM เป็นความร่วมมือของอาร์.เอ็น.ที
  กับบมจ.จีเอ็มเอ็ม มีเดีย ผลิตรายการวิทยุที่เปิดเพลงแนว Easy listening
  และข้อมูลสำหรับคนเดินทาง ครอบคลุมกลุ่มเป้าหมายผู้โดยสารที่ใช้ประจำทางของ ขสมก.

  สถานีวิทยุ : F.M. 91.5 MHz. (Hot Wave) สถานีวิทยุยานเกราะ

  Hot Wave คือรายการวิทยุที่รวบรวมเรื่องราวทันสมัย สำหรับวัยรุ่นโดยเฉพาะ
  อีกทั้งยังเป็นแหล่งรวมเพลงไทยที่กำลังเป็นที่นิยมและใหม่ล่าสุดฟังได้ก่อนใครจากทุกค่ายเพลง
  เน้นบรรยากาศของรายการด้วยความคึกคักและสนุกสนานเป็นกันเองกับผู้ฟัง
  ดำเนินรายการโดยนักจัดรายการอารมณ์ดีที่มีเอกลักษณ์ในการจัดรายการให้ตรงใจวัยรุ่น
  และได้แสดงออกในสิ่งที่เป็นประโยชน์ร่วมกันอย่างไม่มีพิษภัย
  โดยเฉพาะการจัดกิจกรรมของทางสถานีทั้งในและนอกสถานที่ เช่น
  โครงการแนะแนวทางการใช้ชีวิตในมหาวิทยาลัยให้กับนักเรียนมัธยม
  โดยรุ่นพี่จากรั้วมหาวิทยาลัยชื่อดัง พร้อมดาราศิลปินที่เป็นตัวอย่างที่ดี หรือการจัด Hot Wave
  Music Awards เพื่อสรรหาผู้มีความสามารถทางดนตรีอย่างต่อเนื่อง ทำให้ปัจจุบัน Hot Wave
  เป็นรายการวิทยุยอดนิยมอันดับ 1 ของวัยรุ่นจากการสำรวจของบริษัทฯ
  และบริษัทสำรวจที่เป็นอิสระ

  สถานีวิทยุ : F.M. 93.5 MHz. (EFM) กรมประชาสัมพันธ์

  EFM “Entertainment in Your Hand” เป็นคลื่นวิทยุที่จะมอบความบันเทิง ส่งตรงถึงผู้ฟัง
  โดยผู้ฟังจะได้พบกับนักจัดรายการ NEW FACE ชื่อดัง พร้อมเพลงที่ชื่นชอบ และความทันสมัย
  หลากหลายในวงการบันเทิง รวบรวมเรื่องราวข่าวคราว หรือ GOSSIP รวมทั้ง LIFESTYLE
  และผลงานใหม่ๆ ของศิลปินที่ชื่นชอบ ตลอดจนกิจกรรม สร้างสรรค์มากมายตลอดทั้งปี
  โดยจะเป็นคลื่นที่เปิดโอกาสให้ผู้ฟังทุกคน สามารถร่วมเป็นส่วนหนึ่งของวงการบันเทิงได้
  ผ่านทางรายการวิทยุคลื่นแรกที่ออกอากาศด้วยระบบดาวเทียม
  ซึ่งนอกจากกรุงเทพฯและปริมณฑลแล้วยังครอบคลุมพื้นที่ใน 6 จังหวัดใหญ่ ได้แก่ F.M. 98.0
  MHz. สวท. เชียงใหม่ / F.M. 95.75 MHz. สวท. เชียงราย / F.M. 94.25 MHz.
  สวท. พิษณุโลก / F.M. 93.75 MHz. สวท. อุดรธานี / F.M. 106.25 MHz. สวท.
  นครราชสีมา และ F.M. 90.5 MHz. สวท. สงขลา โดยนับแต่ 1 มกราคม 2549 บริษัทฯ
  ยกเลิกการออกอากาศใน 6 จังหวัดใหญ่แล้ว จากผลกระทบจากวิทยุชุมชน

  สถานีวิทยุ : F.M. 89.0 MHz. (Banana FM) สถานีวิทยุยานเกราะ

  เป็นรายการวิทยุที่นำเสนอเพลงไพเราะต่อเนื่องในแนว Easy listening
  โดยมีรูปแบบรายการที่ตอบสนองความต้องการของคนวัยทำงาน
  ไม่ว่าจะเป็นเหตุการณ์ปัจจุบันที่ใกล้ตัว กิจกรรมพักผ่อน การดูแลคุณภาพชีวิต
  และมุ่งเน้นการเปิดเพลงเพราะต่อเนื่องที่ทำให้อารมณ์ของคนเมืองผ่อนคลายจากความวุ่นวายด้วย
  89 Banana FM Soft & Easy

  สถานีวิทยุ : F.M. 94.0 MHz. (Open Radio) สถานีวิทยุกองทับบก

  Open Radio คลื่นสถานีข่าวทันสมัย เป็นความร่วมมือจีเอ็มเอ็ม
  มีเดียกับพันธมิตรที่มีประสบการณ์และความเชี่ยวชาญในธุรกิจข่าว โดย Open Radio
  จะเป็นสถานีข่าวที่รวบรวมบุคลากรด้านข่าวชั้นนำของเมืองไทย ทั้งนักวิชาการ คอลัมนิสต์
  สื่อมวลชนครบทุกแขนงที่พร้อมจะวิเคราะห์ข่าวและรายงานสถานการณ์ข่าวได้ตลอด 24 ชั่วโมง
  จะเป็นคลื่นข่าวที่มุ่งยึดข้อเท็จจริงเป็นหลักในการนำเสนอข่าวและพร้อมเปิดรับข่าวสารความเคลื่อนไหวทั้งจากภาครัฐ
  ภาคเอกชนและภาคประชาชนอย่างเต็มที่ เพื่อตอกย้ำความเป็นคลื่นข่าวทันสมัยตามคอนเซ็ปต์
  “เปิดโลก เปิดใจ เปิดความเป็นจริง”

  สถานีวิทยุ : F.M. 106.5 MHz. (Green Wave) คณะกรรมการกิจการโทรคมนาคมแห่งชาติ

  Green Wave คือรายการวิทยุรายการเดียวที่ทำหน้าที่ของคลื่นสีเขียวเพื่อสิ่งแวดล้อมมาโดยตลอด
  โดยนำเสนอเนื้อหาและความรู้เกี่ยวกับสิ่งแวดล้อมที่เป็นประโยชน์ให้แก่ผู้ฟัง
  เพื่อสร้างจิตสำนึกที่ดีให้กับผู้ฟัง ในการเห็นคุณค่าของสิ่งแวดล้อม
  รู้จักปกป้องรักษาและปรับปรุงสิ่งแวดล้อมให้ดีขึ้น
  เป็นการสอดแทรกสาระลงไปในรายการอย่างกลมกลืน นอกจากนี้ Green Wave
  ยังนำเสนอเพลงไทยในแนว Easy Listening ที่เลือกสรรแล้ว
  ซึ่งดำเนินรายการโดยนักจัดรายการที่มีคุณภาพ
  โดยเน้นความสอดคล้องกลมกลืนของอารมณ์การฟังด้วยรูปแบบที่เป็นเอกลักษณ์อย่างชัดเจน Green
  Wave จึงเป็นรายการวิทยุยอดนิยมติดอันดับ 1 ใน 5
  ของรายการวิทยุยอดนิยมของการสำรวจของบริษัทฯ และบริษัทสำรวจที่เป็นอิสระ

  3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบรายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัทฯ
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    และความสามารถในการจัดรายการที่ทันสมัย
    โดยรายการวิทยุทุกคลื่นของกลุ่มบริษัทได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package) โดยมี
    package ในราคาที่คุ้มค่า ให้ลูกค้าเลือกได้ เพื่อให้สอดคล้องตามงบประมาณของลูกค้า
    นอกจากนี้ กลุ่มธุรกิจวิทยุยังมีการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการบริหารงบประมาณของลูกค้า เมื่อต้นปี 2548
    กลุ่มธุรกิจวิทยุได้มีการปรับราคาขายอัตราค่าโฆษณาขึ้นประมาณ 20%
    ตามสภาพของอุตสาหกรรมวิทยุโดยรวม หลังจากที่ไม่ได้มีการปรับราคามาตั้งแต่ปี2544

    ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัท
    โดยมีการจัดอบรมให้แก่พนักงานของกลุ่มบริษัทอย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบไม่ว่าจะเป็นการท่องเที่ยวทั้งในประเทศและต่างประเทศ
    การแข่งขันการขับรถยนต์ทางไกล (Rally) การจัดคอนเสิร์ต
    และการประกวดแข่งขันในรูปแบบต่างๆ เป็นต้น
    ทั้งนี้เพื่อตอบสนองความต้องการของลูกค้าของกลุ่มวิทยุ ซึ่งมีทั้ง 2 กลุ่ม คือกลุ่มผู้ฟัง
    และกลุ่มผู้ซื้อสื่อโฆษณา

-   วิทยุบนอินเตอร์เน็ต

    เพื่อเป็นการเพิ่มศักยภาพในการรับฟัง
    กลุ่มธุรกิจวิทยุได้นำเอาความบันเทิงด้านเสียงเพลงมาผนวกกับเทคโนโลยีในปัจจุบัน
    และถ่ายทอดผ่านระบบ บรอดแบรนด์ เซอร์วิส หรือ Internet
    ทำให้กลุ่มธุรกิจวิทยุสามารถนำเสนอความบันเทิงด้านเสียงเพลงผ่านทางอินเตอร์เน็ตที่สามารถเข้าถึงได้ทุกที่
    ในทุกมุมโลกที่มีการใช้งานเป็นแห่งแรกของเมืองไทย โดยเปิดบริการเต็มรูปแบบภายใต้ชื่อ
    www.atimemedia.com
    ซึ่งถือเป็นการสร้างสัมพันธภาพใหม่ระหว่างผู้จัดรายการและผู้ฟังซึ่งสามารถรับฟังได้ทั่วโลก
    อันจะช่วยลดข้อจำกัดของเขตพื้นที่กระจายเสียงที่ไม่สามารถรับคลื่นความถี่ได้
    หรือในต่างประเทศด้วยการกระจายเสียงที่ไม่มีขีดจำกัดด้านพรมแดน

  ลักษณะลูกค้าและกลุ่มลูกค้าเป้าหมาย

  กลุ่มผู้ฟังเป้าหมาย

  กลุ่มผู้ฟังเป้าหมายของแต่ละสถานีจะชัดเจนตามรูปแบบของรายการในแต่ละคลื่น
  ซึ่งสามารถสรุปได้ 6 กลุ่มดังนี้

1)  F.M. 88.0 MHz. Peak FM : โดยมีกลุ่มเป้าหมายตั้งแต่กลุ่มนักเรียน นิสิตนักศึกษา
    ไปจนถึงกลุ่มคนทำงาน

2)  F.M. 91.5 MHz. Hot Wave : วัยรุ่นทั้งชายและหญิง อายุระหว่าง 12 ปี ถึง 25 ปี

3)  F.M. 93.5 MHz. EFM : วัยรุ่น คนทำงาน ผู้ใหญ่/ ผู้ชอบความทันสมัย การแสดงออก
    ติดตามการเคลื่อนไหว (Trend) ในแวดวงบันเทิงต่างๆ/กลุ่มคนบันเทิงทุกสาขาทั้งดารา
    ศิลปิน นักร้อง คนทำงานเบื้องหลัง

4)  F.M. 89.0 MHz. Banana FM : กลุ่มคนทำงานทั้งชายและหญิง อายุระหว่าง 25 ปี ถึง
    35 ปี

5)  F.M. 94.0 MHz. Open Radio : กลุ่มคนทำงานอายุ 30 ปีขึ้นไป

6)  F.M. 106.5 MHz. Green Wave : กลุ่มคนทำงานทั้งชายและหญิงอายุ 35 ปีขึ้นไป

  กลุ่มลูกค้าเป้าหมาย

  รายได้ของธุรกิจวิทยุมาจากการขายโฆษณาเป็นส่วนใหญ่ และลักษณะลูกค้าของธุรกิจสื่อวิทยุ
  สามารถจำแนกได้ 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุจะเป็นลักษณะของการผ่านบริษัทโฆษณาประมาณร้อยละ
  70 ของยอดขาย และขายตรงให้กับลูกค้าประมาณร้อยละ 30 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------ ------- ---------- ---------- -----------
                                         2546       2547       2548

  รายได้รวมกันของลูกค้า 10 รายแรก            51.45      51.68      51.98
  ------------------------------ ------- ---------- ---------- -----------

  ในระยะ 3
  ปีที่ผ่านมากลุ่มธุรกิจสื่อวิทยุไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของปีนั้นๆ

  3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 487 สถานี โดยกระจายเสียงในกรุงเทพมหานคร จำนวน
  75 สถานี แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากกรมประชาสัมพันธ์) โดยเจ้าของสถานีวิทยุจะเป็นหน่วยงานของรัฐบาลทั้งหมด
  ดังนั้นผู้ประกอบการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ซึ่งเจ้าของสถานีจะให้เช่าเวลาโดยพิจารณาจากอัตราผลตอบแทนที่จ่ายให้กับสถานี
  รูปแบบของรายการที่จะนำเสนอ และฐานะทางการเงินของผู้ผลิตรายการ
  โดยในปัจจุบันจะให้เช่าเวลาเพื่อจัดรายการได้ทั้งวันต่างกับในอดีตที่ให้เช่าเวลาเป็นช่วงๆ
  ทำให้เมื่อหมดช่วงเวลาเช่านั้นๆ ลักษณะของรายการก็จะเปลี่ยนไป
  การเช่าเวลาทั้งวันตามที่เป็นในปัจจุบัน ส่งผลให้ผู้ฟังไม่สับสนในรูปแบบของรายการ
  และทำให้ผู้ผลิตรายการสามารถที่จะนำเสนอรูปแบบของรายการที่ต่อเนื่องกว่าและก่อให้เกิดรายได้จากการโฆษณาที่แน่นอน
  และมั่นคงขึ้น

  ในการผลิตรายการทางวิทยุ ผู้ผลิตรายการต้องมีความพร้อมในด้านเงินทุน ประสบการณ์
  และความชำนาญ พร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในด้านลักษณะของรายการ
  รูปแบบของรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเอง
  จะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่เป็นบริษัทโฆษณาจะเลือกซื้อโฆษณาโดยพิจารณาจากรายการที่มีคุณภาพและได้รับความนิยมสูง

  ในปี 2548 การแข่งขันในธุรกิจวิทยุมีความรุนแรงเพิ่มขึ้นเมื่อเทียบกับปี 2547
  เนื่องจากงบประมาณโฆษณาในธุรกิจวิทยุมีการขยายตัวเพิ่มขึ้นเพียงเล็กน้อยเมื่อเทียบกับธุรกิจสื่ออื่นๆ
  ในขณะที่เจ้าของสถานีมีการนำคลื่นวิทยุกลับมาบริหารเอง
  ในขณะเดียวกันผู้ประกอบการทั้งรายเก่าและรายใหม่
  ยังคงมีความพยายามที่จะแย่งชิงส่วนแบ่งตลาด ด้วยการปรับตัวในเชิงรุก
  ไม่ว่าจะเป็นการปรับเปลี่ยนรูปแบบรายการให้มีความน่าสนใจขึ้น การจัดกิจกรรมทางการตลาด
  หรือการเพิ่มคลื่นใหม่

  คู่แข่งของบริษัท

  รายการวิทยุที่มีกลุ่มเป้าหมายใกล้เคียงกับรายการของกลุ่มบริษัท มีดังนี้

+--------------------------------+------------+-----------------------+
| กลุ่มเป้าหมาย                     | รายการวิทยุ  | รายการวิทยุของคู่แข่ง      |
|                                | ของ        |                       |
|                                |            |                       |
|                                | กลุ่มบริษัท    |                       |
+================================+============+=======================+
| วัยรุ่นเพศชายและหญิงอายุ 18 ปีขึ้นไป   | F.M. 88.0  | F.M. 88.5 MHz. FM Max |
| /กลุ่มค                          | MHz.       |                       |
| นทำงานหนุ่มสาวหรือผู้ใหญ่ที่มีความทันสมัย |            | F.M. 97.5 MHz. SEED   |
|                                | Peak FM    | FM                    |
|                                |            |                       |
|                                |            | F.M. 95.5 MHz. Virgin |
|                                |            | Hitz                  |
+--------------------------------+------------+-----------------------+
| วัยรุ่นทั้งชายและหญิง อายุระหว่าง 12 ปี | F.M. 91.5  | F.M. 88.5 MHz. FM Max |
| ถึง 25 ปี                        | MHz.       |                       |
|                                |            | F.M. 97.5 MHz. SEED   |
|                                | Hot Wave   | FM                    |
|                                |            |                       |
|                                |            | F.M. 95.5 MHz. Virgin |
|                                |            | Hitz                  |
+--------------------------------+------------+-----------------------+
| วัยรุ่น คนทำงาน ผู้ใหญ่/             | F.M. 93.5  | F.M. 88.5 MHz. FM Max |
| ผู้ชอบความทันสมัย การแสดงออก       | MHz.       |                       |
| ติดตามการเคลื่อนไหว (Trend)       |            | F.M. 95.5 MHz. Virgin |
| ในแวดวงบัน                      | EFM        | Hitz                  |
| เทิงต่างๆ/กลุ่มคนบันเทิงทุกสาขาทั้งดารา |            |                       |
| ศิลปิน นักร้อง คนทำงานเบื้องหลัง      |            |                       |
+--------------------------------+------------+-----------------------+
| กลุ่มคนทำงานทั้งชายและหญิง          | F.M. 89.0  | F.M. 103.5 MHz. FM    |
| อายุระหว่าง 25 ปี ถึง 35 ปี         | MHz.       | ONE                   |
|                                |            |                       |
|                                | Banana FM  | F.M. 93.0 MHz. Cool   |
|                                |            | FM                    |
|                                |            |                       |
|                                |            | F.M. 106.0 MHz. Life  |
|                                |            | FM                    |
+--------------------------------+------------+-----------------------+
| กลุ่มคนทำงานทั้งชายและหญิงอายุ 35    | F.M. 106.5 | F.M. 93.0 MHz. Cool   |
| ปีขึ้นไป                          | MHz.       | FM                    |
|                                |            |                       |
|                                | Green Wave | F.M. 90.0 MHz. Virgin |
|                                |            | Soft                  |
+--------------------------------+------------+-----------------------+
| กลุ่มคนทำงานทั้งชายและหญิงอายุ 30    | F.M. 94.0  | F.M. 96.5 MHz.        |
| ปีขึ้นไป                          | MHz.       | คลื่นความคิด             |
|                                |            |                       |
|                                | Open Radio | F.M. 99.0 MHz.        |
|                                |            | เมืองไทยแข็งแรง         |
|                                |            |                       |
|                                |            | F.M. 101.0 MHz. INN   |
|                                |            | News Channel          |
+--------------------------------+------------+-----------------------+

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางวิทยุ
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริง ในขณะที่ความเป็นจริงในปัจจุบัน
  การลดราคาหรือให้ส่วนลดเพื่อจูงใจให้กลุ่มผู้ประกอบการใช้บริการ
  เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
  แต่กระนั้นก็ตามวิธีการคำนวณก่อนหักส่วนลดเป็นข้อมูลทางการในปัจจุบันที่สามารถนำมาเปรียบเทียบส่วนแบ่งการตลาดได้
  โดยจากผลการศึกษาของบริษัท นีลเส็น มีเดีย รีเสิร์ช (ประเทศไทย) จำกัด (Nielsen
  Media Research (Thailand) Ltd.) ณ วันที่ 31 ธันวาคม 2548
  สามารถคิดเป็นสัดส่วนการครองส่วนแบ่งการตลาดสำหรับสื่อวิทยุของกลุ่มบริษัทได้ประมาณร้อยละ
  12.07 ของมูลค่าโฆษณาของสื่อวิทยุทั่วประเทศ

  ตลาดโฆษณาของสื่อวิทยุ

  จากการศึกษาของบริษัท นีลเส็น มีเดีย รีเสิร์ช (ประเทศไทย) จำกัด
  ภาพรวมของการใช้งบโฆษณาผ่านสื่อทุกประเภทในปี 2547 เทียบกับปี 2548
  ปรับตัวเพิ่มขึ้นเล็กน้อยจาก 84,139 ล้านบาท เป็น 88,930 ล้านบาท หรือเพิ่มขึ้นร้อยละ 5.70
  ส่วนหนึ่งมีสาเหตุมาจากการชะลอตัวของการเติบโตของเศรษฐกิจในประเทศโดยรวม
  ความไม่แน่นอนของผลกระทบจากเหตุการณ์สึนามิ เหตุผลดังกล่าวทำให้บริษัทต่างๆ
  ในประเทศชะลอการใช้จ่ายในการโฆษณาลงชั่วคราว
  เพื่อรอดูภาวะเศรษฐกิจโดยรวมให้ชัดเจนอีกครั้ง
  อย่างไรก็ตามมีแนวโน้มภาวะเศรษฐกิจที่ดีขึ้นอย่างต่อเนื่องจากปี 2547 เรื่อยมาถึงปี 2548
  ทำให้การใช้จ่ายงบของอุตสาหกรรมต่างๆมีเม็ดเงินที่เพิ่มขึ้น
  การจัดสรรงบประมาณการส่งเสริมการขายของผู้ประกอบการ
  มีการกำหนดกลยุทธ์การตลาดที่เป็นกลุ่มเป้าหมายที่ชัดเจนมากขึ้น
  มีการเลือกประเภทสื่อที่สามารถเข้าถึงลูกค้าโดยตรง
  ขณะเดียวกันก็จะมีการโฆษณาประชาสัมพันธ์ผ่านการจัดกิจกรรมทางการตลาด
  เพื่อเป็นการส่งเสริมการขายและสร้างสีสันและความน่าสนใจสำหรับตัวสินค้าได้ไม่น้อย

  ในปี 2548 การโฆษณาประชาสัมพันธ์ผ่านสื่อวิทยุปรับตัวเพิ่มขึ้นเล็กน้อยเมื่อเปรียบปี 2547
  เนื่องจากอุตสาหกรรมสื่อวิทยุมีความผันผวนจากการโยกย้ายเปลี่ยนมือของคลื่นวิทยุค่อนข้างมาก
  ในขณะที่จำนวนคลื่นยังมีเท่าเดิม นอกจากนี้ ผู้ใช้งบโฆษณาเริ่มมีทางเลือกมากยิ่งขึ้น
  โดยสื่อใหม่ๆที่เริ่มได้รับความนิยมมากขึ้น เช่นสื่อในโรงภาพยนตร์ สื่อกลางแจ้ง เป็นต้น
  อย่างไรก็ตาม สื่อวิทยุยังคงเป็นสื่อที่มีประสิทธิภาพในมุมมองของลูกค้า
  เป็นเพราะสามารถเข้าถึงกลุ่มเป้าหมายได้อย่างชัดเจน และมีราคาไม่แพงจนเกินไป
  และยังคงเป็นสื่อที่มีความนิยมเป็นอันดับ 3 รองจากสื่อโทรทัศน์และหนังสือพิมพ์ โดยที่ บริษัท
  นีลเส็น มีเดีย รีเสิร์ช (ประเทศไทย) จำกัด
  ได้ทำการศึกษาและเปรียบเทียบตัวเลขการใช้งบโฆษณาผ่านสื่อประเภทต่างๆ ณ วันที่ 31
  ธันวาคม 2548 พบว่างบโฆษณาของสื่อวิทยุ มีส่วนแบ่งการตลาดอยู่ประมาณร้อยละ 8
  โดยเพิ่มขึ้นจาก 6,743 ล้านบาทเป็น 7,055 ล้านบาท หรือเพิ่มขึ้นร้อยละ 3.00

  สำหรับสื่ออื่นๆ สื่อโทรทัศน์ยังคงเป็นสื่อที่ได้รับความนิยมสูงสุด
  มีส่วนแบ่งการตลาดอยู่ประมาณร้อยละ 57 รองลงมาเป็นสื่อทางด้านหนังสือพิมพ์ร้อยละ 20
  สื่อวิทยุร้อยละ 8 สื่อนิตยสารร้อยละ 7 สื่อกลางแจ้งและอื่นๆ ร้อยละ 6 และสื่อโรงภาพยนตร์
  ร้อยละ 2

สัดส่วนค่าใช้จ่ายโฆษณาในสื่อต่างๆ ในปี 2548

  มูลค่าค่าใช้จ่ายโฆษณาทุกสื่อในปี 2548 เท่ากับ 88,930 ล้านบาท

  []

มูลค่าค่าใช้จ่ายโฆษณาในสื่อต่างๆ (ล้านบาท)

[] 

มูลค่าค่าใช้จ่ายโฆษณาในสื่อวิทยุ (ล้านบาท)

  []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  จากข้อมูลข้างต้น จะเห็นได้ว่าธุรกิจวิทยุมีการขยายตัวเพิ่มขึ้นอย่างต่อเนื่อง
  เป็นไปในทิศทางเดียวกันกับการขยายตัวของภาวะเศรษฐกิจ
  อย่างไรก็ตามการผลิตสร้างสรรค์ผลงาน
  และการผลิตรายการยังคงต้องมุ่งเน้นการตอบสนองความต้องการของลูกค้ามากขึ้น
  เนื่องจากงบประมาณของลูกค้าในการโฆษณาที่มีอยู่อย่างจำกัดทำให้ต้องแข่งขันกันด้วยฝีมือ
  การสร้างสรรค์ผลงานที่เน้นคุณภาพมากขึ้น และที่สำคัญต้องสร้างความพึงพอใจสูงสุดให้กับลูกค้า
  ในส่วนธุรกิจของบริษัทฯ ซึ่งถือเป็นผู้ประกอบการที่ผลิตรายการผ่านสื่อนั้น
  ต้องมุ่งเน้นผลิตผลงานที่มีคุณภาพเช่นกัน เพราะอำนาจการซื้อเป็นของลูกค้า
  ทำให้พฤติกรรมการเลือกซื้อของลูกค้าจะเลือกเฉพาะรายการที่ติดอันดับยอดนิยมเป็นอันดับต้นๆ
  ของการจัดสรรงบประมาณเสมอ
  นอกเหนือไปจากการพิจารณาเงื่อนไขราคาประกอบการตัดสินใจซื้อซึ่งเป็นปัจจัยรอง
  จากปัจจัยดังกล่าว ทำให้การเข้าสู่ธุรกิจสื่อของผู้ประกอบการรายใหม่
  และการที่จะให้ผู้ประกอบการรายใหม่คงอยู่ในธุรกิจนี้ได้ยาวนาน เป็นสิ่งที่กระทำได้ยากในปัจจุปัน

  แนวโน้มภาวะอุตสาหกรรมและการแข่งขัน

  การแข่งขันของธุรกิจสื่อวิทยุมีแนวโน้มที่จะรุนแรงขึ้นเรื่อยๆ
  ไม่ว่าจากการที่ระยะเวลาการเช่าสัมปทานที่ต้องมีการต่ออายุทุกปี
  จากที่ทุกฝ่ายรอความกระจ่างจากองค์กรจัดสรรคลื่นความถี่ที่กำลังอยู่ในระหว่างการจัดตั้ง
  หรือจากการที่เจ้าของสัมปทานเริ่มมีการนำคลื่นวิทยุกลับมาบริหารเอง และในขณะเดียวกัน
  ผู้ประกอบการทั้งรายเก่าและรายใหม่ ยังคงพยายามที่จะแย่งชิงส่วนแบ่งตลาดโดยกลยุทธ์ต่างๆ
  ไม่ว่าจะเป็นการปรับเปลี่ยนรูปแบบรายการให้มีความน่าสนใจขึ้น การจัดกิจกรรมทางการตลาด
  หรือการเพิ่มคลื่นใหม่ ซึ่งส่งผลให้การทำธุรกิจวิทยุมีต้นทุนที่สูงขึ้น
  ในขณะที่แนวโน้มของผู้ฟังในยุคปัจจุบันต้องการฟังเพลงยาวต่อเนื่อง
  ที่มีการเปิดโฆษณาหรือจัดกิจกรรมระหว่างชั่วโมงที่น้อยลง
  ดั้งนั้นผู้ประกอบการที่มีศักยภาพในการผลิตรายการที่มีคุณภาพและมีความคล่องตัวในการปรับกลยุทธ์ได้ทันท่วงทีจะสามารถที่จะครองส่วนแบ่งได้มั่นคงกว่า

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการผลิตรายการวิทยุคือ

  1) ผู้ดำเนินรายการหรือผู้เปิดเพลง (Disc Jockey) และบุคลากร

  ผู้ดำเนินรายการและบุคลากรของบริษัทฯ ส่วนใหญ่เป็นพนักงานประจำของบริษัทฯ
  ซึ่งได้รับค่าตอบแทนเป็นเงินเดือน และค่าจ้างรายชั่วโมง ณ วันที่ 31 ธันวาคม 2548 บริษัทฯ
  และบริษัทย่อยในกลุ่มธุรกิจวิทยุ มีผู้ดำเนินรายการ 47 คน บุคลากรฝ่ายการผลิต 107 คน
  ผู้ดำเนินรายการ และบุคลากรของบริษัทฯ ส่วนใหญ่จะอยู่กับบริษัทฯ มาเป็นระยะเวลานาน
  และกลุ่มบริษัทได้ให้ความสำคัญของการอบรมและพัฒนาบุคลากรเป็นอย่างมาก

  2) Studio Network ซึ่งประกอบด้วย ห้องจัดรายการ 7 ห้อง (ที่จีเอ็มเอ็ม แกรมมี่ เพลส 6
  ห้องและที่สยามเซ็นเตอร์ 1ห้อง) / ห้องจัดรายการสำรอง 1 ห้อง และที่สยามสแควร์ 1 ห้อง
  / ห้อง Production 5 ห้อง / ห้อง Sound Booth 3 ห้อง / ห้อง Transfer 1 ห้อง /
  ห้อง Storage 1 ห้อง / ห้อง Machine Room 1 ห้อง / ห้องผู้ชมดนตรี จำนวน 20 ที่นั่ง 1
  ห้อง และห้องแสดงดนตรี 1 ห้อง นอกจากนี้กลุ่มบริษัทยังมีระบบจัดการ Computer
  Automation System โดยเพลงทั้งหมดจะถูกบันทึกเก็บไว้เป็น File Computer ส่วนกลาง
  เพื่อให้ผู้ดำเนินรายการจากทุกคลื่นสามารถดำเนินรายการได้สะดวกยิ่งขึ้น
  อุปกรณ์และเครื่องมือดังกล่าว ตั้งอยู่ที่สำนักงานใหญ่ของบริษัทฯ
  ซึ่งใช้สำหรับเตรียมการเพื่อกระจายเสียงออกอากาศ สำหรับ 6 สถานีวิทยุของกลุ่มธุรกิจสื่อวิทยุ

  ต้นทุนการผลิต

  ในส่วนของต้นทุนการผลิตของกลุ่มบริษัทฯ ค่าใช้จ่ายหลักคือ ค่าเช่าเวลา ซึ่งทางกลุ่มบริษัทฯ
  ได้ทำสัญญาเช่าเวลาสถานีวิทยุกับกรมประชาสัมพันธ์ กรมทหารสื่อสารวิทยุ สถานีวิทยุยานเกราะ
  และคณะกรรมการกิจการโทรคมนาคมแห่งชาติ ค่าใช้จ่ายอื่นๆ คือ ค่าใช้จ่ายในการจัดกิจกรรม
  ค่าผู้ดำเนินรายการ ซึ่งบริษัทฯจ่ายในรูปของเงินเดือน ค่าจ้างรายชั่วโมง

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

  ไม่มี

  ธุรกิจโทรทัศน์

  3.1 ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจโทรทัศน์ คือ
  การผลิตและรับจ้างผลิตรายการเพื่อออกอากาศทางสถานีโทรทัศน์ดังต่อไปนี้

  ----------------------- ----------------------------- ------------------
  สถานี                    ผู้ประกอบการ                    ใบอนุญาต

  ช่อง 3                   บจก. บางกอก เอ็นเตอร์เทนเม้นต์    ได้รับสัมปทาน

  ช่อง 5                   กองทัพบก                       เจ้าของสถานี

  ช่อง 7                   บจก. กรุงเทพโทรทัศน์และวิทยุ       ได้รับสัมปทาน

  ช่อง 9                   บริษัท อสมท จำกัด (มหาชน)        เจ้าของสถานี

  ช่อง ไอทีวี                บริษัท ไอทีวี จำกัด (มหาชน)        ได้รับสัมปทาน
  ----------------------- ----------------------------- ------------------

  ณ วันที่ 31 ธันวาคม 2548 กลุ่มบริษัทมีรายการโทรทัศน์ทั้งสิ้น 28 รายการ
  โดยสามารถแบ่งประเภทของรายการโทรทัศน์ได้ ดังนี้

+----------+-------------+----------+--------------------+-----------+
| ประเ     | ชื่อรายการ    | สถ       | วัน / เวลาออกอากาศ  | ดำ        |
| ภทรายการ |             | านีโทรทัศน์ |                    | เนินการผลิต |
+==========+=============+==========+====================+===========+
| รา       | OIC         | ช่อง 5    | จันทร์-ศุกร์ 13.00 –   | แกรมมี่     |
| ยการเพลง |             |          | 13.30 น.           | เทเลวิชั่น   |
+----------+-------------+----------+--------------------+-----------+
|          | Five Live   | ช่อง 5    | จันทร์-พฤพัสบดี 24.10  | แกรมมี่     |
|          |             |          | – 01.00 น.         | เทเลวิชั่น   |
+----------+-------------+----------+--------------------+-----------+
|          | Alive       | ช่อง 5    | ศุกร์ 24.10 – 01.00  | แกรมมี่     |
|          |             |          | น.                 | เทเลวิชั่น   |
+----------+-------------+----------+--------------------+-----------+
|          | คลื่นแทรก     | ช่อง 5    | จันทร์-ศุกร์ 01.10 -   | แกรมมี่     |
|          | คลื่นแซบ      |          | 02.00 น.           | เทเลวิชั่น   |
+----------+-------------+----------+--------------------+-----------+
|          | เซียน’โอเกะ  | ช่อง 7    | จันทร์-พุธ 12.25 –    | แกรมมี่     |
|          |             |          | 13.10 น.           | เทเลวิชั่น   |
+----------+-------------+----------+--------------------+-----------+
|          | แมลงมัน      | ช่อง 7    | อังคาร 24.25 –      | แกรมมี่     |
|          |             |          | 01.25 น.           | เทเลวิชั่น   |
+----------+-------------+----------+--------------------+-----------+
|          | ด           | ช่อง 7    | พฤหัสบดี 12.40 -     | แกรมมี่     |
|          | วลเพลงติดดาว |          | 13.10 น.           | เทเลวิชั่น   |
+----------+-------------+----------+--------------------+-----------+
|          | e-เม้าท์      | ช่อง 7    | ศุกร์ 24.25 –01.25   | แกรมมี่     |
|          |             |          | น.                 | เทเลวิชั่น   |
+----------+-------------+----------+--------------------+-----------+
|          | I Love MV   | ช่อง 9    | อังคาร 01.05 –      | แกรมมี่     |
|          |             |          | 02.00 น.           | เทเลวิชั่น   |
+----------+-------------+----------+--------------------+-----------+
|          | สะ          | ช่อง ไอทีวี | ศุกร์ 13.00-13.30 น. | แกรมมี่     |
|          | มะฮอตสะมะฮิต |          |                    | เทเลวิชั่น   |
+----------+-------------+----------+--------------------+-----------+
| ละคร     | พ่อแกกับแม่ฉัน  | ช่อง 3    | อาทิตย์ 14.15-15.00  | แกรมมี่     |
|          |             |          | น.                 | เทเลวิชั่น   |
+----------+-------------+----------+--------------------+-----------+
|          | เป็นต่อ       | ช่อง 3    | พฤหัสบดี 22.20 –     | ซีเนริโอ    |
|          |             |          | 23.20 น            |           |
+----------+-------------+----------+--------------------+-----------+
|          | ละครหลังข่าว  | ช่อง 5    | จันทร์-พฤหัส          | เอ็กแซ็กท์ & |
|          |             |          | 20.15-21.15 น.     |           |
|          |             |          |                    | ซีเนริโอ    |
+----------+-------------+----------+--------------------+-----------+
|          | เฮง เฮง เฮง | ช่อง 7    | เสาร์ 11.30-12.15   | เอ็กแซ็กท์   |
|          |             |          | น.                 |           |
+----------+-------------+----------+--------------------+-----------+
|          | บางรักซอย 9  | ช่อง 9    | เสาร์ 18.00 – 19.00 | เอ็กแซ็กท์   |
|          |             |          | น.                 |           |
+----------+-------------+----------+--------------------+-----------+
|          | รัก 8009     | ช่อง 9    | อาทิตย์ 18.00 –      | ซีเนริโอ    |
|          |             |          | 19.00 น.           |           |
+----------+-------------+----------+--------------------+-----------+
|          | บุญดีผีคุ้ม      | ช่อง 9    | อาทิตย์ 17.00 –      | ซีเนริโอ    |
|          |             |          | 18.00 น.           |           |
+----------+-------------+----------+--------------------+-----------+
| เกมส์โชว์  | 4 ต่อ 4      | ช่อง 3    | เสาร์-อาทิตย์         | ซีเนริโอ    |
|          | Family Game |          | 17.15-17.45 น.     |           |
+----------+-------------+----------+--------------------+-----------+
|          | คอซองเกม    | ช่อง 5    | อังคาร 22.10 -      | แกร       |
|          |             |          | 23.00 น.           | มมี่เทเลวิชั่น |
+----------+-------------+----------+--------------------+-----------+
|          | เกมวัดดวง    | ช่อง 5    | อาทิตย์ 13.00 -13.55 | แกรมมี่     |
|          |             |          | น.                 | เทเลวิชั่น   |
+----------+-------------+----------+--------------------+-----------+
| ส        | Unseen TV   | ช่อง 3    | อาทิตย์ 13.15 -14.00 | แกรมมี่     |
| าระบันเทิง |             |          | น.                 | เทเลวิชั่น   |
+----------+-------------+----------+--------------------+-----------+
|          | Wake Club   | ช่อง 5    | อาทิตย์ 09.05 -      | แกรมมี่     |
|          | X-Ray       |          | 09.55น.            | เทเลวิชั่น   |
+----------+-------------+----------+--------------------+-----------+
|          | ดารามหาชน   | ช่อง 5    | ศุกร์ 20.15 – 21.15  | เอ็กแซ็กท์ & |
|          |             |          | น.                 |           |
|          |             |          |                    | ซีเนริโอ    |
+----------+-------------+----------+--------------------+-----------+
|          | เมืองมายา    | ช่อง 5    | เสาร์-อาทิตย์ 19.00   | ทีน ทอล์ก   |
|          | Report      |          | –19.30 น.          |           |
+----------+-------------+----------+--------------------+-----------+
|          | ขอบอก       | ช่อง 5    | อาทิตย์ 22.10 -23.10 | เอ็กแซ็กท์   |
|          |             |          | น.                 |           |
+----------+-------------+----------+--------------------+-----------+
|          | ที่นี่ หมอชิต    | ช่อง 7    | อาทิตย์ 22.25 -23.25 | ดีทอล์ค     |
|          |             |          | น                  |           |
+----------+-------------+----------+--------------------+-----------+
|          | ปาปารัชซี     | ช่อง 9    | พุธ 22.00 – 23.00   | เอ็กแซ็กท์   |
|          |             |          | น.                 |           |
+----------+-------------+----------+--------------------+-----------+
|          | มันแปลกดีนะ   | ช่อง 9    | เสาร์ 14.00-15.00   | แกรมมี่     |
|          |             |          | น.                 | เทเลวิชั่น   |
+----------+-------------+----------+--------------------+-----------+

ประเภทรายการโทรทัศน์ของกลุ่มบริษัท 

[]

รายละเอียดรูปแบบของแต่ละรายการ

1.  รายการเพลง

  เป็นรายการโทรทัศน์ที่มีการนำเสนอในรูปแบบของมิวสิควีดีโอหรือภาพคอนเสิร์ตของศิลปินมากมายหลากหลาย
  โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทที่มีการผลิตผลงานออกมาในขณะนั้นให้เป็นที่รู้จัก
  เป็นการแนะนำเพลงและศิลปิน นอกเหนือจากการได้รับฟังผ่านสื่อประเภทอื่น
  ดังนั้นรายการเพลงในรูปแบบของมิวสิควิดีโอหรือภาพคอนเสิร์ต
  จึงเป็นอีกหนึ่งทางเลือกในการนำเสนอให้ผู้บริโภคได้ทราบก่อนที่จะตัดสินใจซื้อผลิตภัณฑ์นั้นๆ
  ของกลุ่มบริษัท

2.  ละครโทรทัศน์

  เป็นรายการโทรทัศน์ที่กลุ่มธุรกิจโทรทัศน์มีความถนัดในด้านการผลิตและมีการนำเสนอผลงานให้กับทางสถานีโทรทัศน์อย่างต่อเนื่อง
  โดยในช่วงที่ผ่านมารายการประเภทละครของกลุ่มธุรกิจโทรทัศน์ที่มีการผลิตออกอากาศ
  ได้รับการตอบรับจากผู้ชมติดอันดับแนวหน้าเสมอมา โดยเฉพาะในส่วนของละครจบในตอน (Sit
  Com) กลุ่มบริษัทฯถือว่าเป็นผู้นำในการนำเสนอละครในรูปแบบนี้
  และได้รับความนิยมสูงสุดอย่างต่อเนื่อง

3.  รายการเกมส์โชว์

  เป็นรายการโทรทัศน์ที่ได้รับความนิยมจากผู้ชมเป็นอย่างดีในปัจจุบัน
  เนื่องจากรูปแบบการดำเนินรายการที่สนุกสนาน มีสาระและความบันเทิงครบครัน
  และเปิดโอกาสให้ประชาชนทั่วไปเข้าร่วมการแข่งขันกับทางรายการ
  โดยผู้ชมยังได้รับความรู้ที่เป็นประโยชน์จากการชมรายการประเภทควิซโชว์ในประเด็นคำถามต่างๆ
  ที่ได้รับการเลือกสรรมาอย่างดี หรือจะเป็นการนำเสนอในรูปแบบของเกมโชว์ที่มีเอกลักษณ์
  สนุกสนาน เร้าใจ มีจุดขายอยู่ที่ศิลปินที่ถูกเชิญมาร่วมกับทางรายการ
  ทำให้รายการของกลุ่มบริษัทเป็นรายการที่ได้รับความนิยม ครองใจผู้ชมมาโดยตลอด

4.  รายการสาระบันเทิง

  เป็นรายการที่มีกลุ่มเป้าหมายที่ชัดเจนแน่นอน มีการนำเสนอในแง่ของความบันเทิงที่หลากหลาย
  รายงานกระแสความนิยมและเรื่องราวความคิด รวมถึงนำเสนอเรื่องราวเหตุการณ์ปัจจุบัน
  โดยมีการสอดแทรก เนื้อหา สาระให้กับกลุ่มเป้าหมายได้อย่างมีประสิทธิภาพ

  5. รายการประกวดร้องเพลง

  เป็นรายการที่จัดเวทีการประกวดร้องเพลง มีรูปแบบรายการในลักษณะการค้นหาดาว
  โดยที่ผู้ชนะจะได้รับโอกาสเข้ามาเป็นศิลปินในสังกัดของกลุ่มบริษัท เป็นรายการที่มีความตื่นเต้น
  เร้าใจ โดยผู้ชมจะมีส่วนร่วมในการเป็นกรรมการตัดสินให้คะแนนแก่ผู้เข้าร่วมการประกวด
  โดยจะเป็นคะแนนที่สำคัญสำหรับทำให้ผู้เข้าประกวดนั้นเข้ารอบต่อไปหรือตกรอบ
  เป็นอีกหนึ่งรายการที่มีคุณภาพส่งเสริมและสนับสนุนเยาวชนให้กล้าแสดงออกในทางที่ถูก

  6. รายการทอล์คโชว์

  เป็นรายการที่ให้สาระและความบันเทิง เพลิดเพลินให้แก่ผู้ชมทางบ้านผ่านพิธีกรที่มีชื่อเสียง
  เป็นการนำประเด็นหรือหยิบยกสิ่งที่น่าสนใจในขณะนั้น หรือนำเสนอแง่คิด มิติ
  หรือมุมมองความคิดประสบการณ์ของบุคคลชั้นในในแวดวงต่างของเมืองไทยมานำเสนอให้กับผู้ชมได้อย่างน่าสนใจ

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพมีสาระและความบันเทิงครบครัน

    นโยบายด้านการตลาดของกลุ่มธุรกิจโทรทัศน์จะยึดการพัฒนารูปแบบรายการอย่างต่อเนื่อง
    ในการนำเสนอรายการรูปแบบใหม่ที่มีสาระและมีคุณค่าต่อประชาชน
    โดยการกำหนดกลุ่มเป้าหมายของผู้ชมที่ชัดเจน มีรายการที่ให้ความบันเทิงหลายรูปแบบ
    ไม่ว่าจะเป็นรายการวาไรตี้ที่เน้นสาระและความบันเทิง ละคร หรือ เกมส์โชว์ เป็นต้น
    โดยแต่ละบริษัทจะสามารถผลิตรายการโทรทัศน์ได้หลายประเภทตามความถนัด ความสามารถ
    และความชำนาญของทีมงานผลิต เพื่อให้ได้รายการโทรทัศน์ที่มีคุณภาพ
    นอกจากนี้กลุ่มบริษัทยังใช้กลยุทธ์ในการสร้างความต่อเนื่องในฐานลูกค้า
    โดยให้ผู้ชมรายการมีส่วนร่วมในรายการโดยให้ผู้ชมรายการมีส่วนร่วมตอบคำถามชิงรางวัลทางโทรศัพท์

-   ผลิตรายการให้เข้าถึงกลุ่มผู้ชมเป้าหมาย

    ในการผลิตรายการใหม่ๆ กลุ่มบริษัทจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่แพร่ภาพในเวลาเดียวกัน
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า
    นอกจากนี้กลุ่มบริษัทยังนำข้อมูลจากการสำรวจความนิยม (Rating)
    มาประเมินรูปแบบของรายการที่เป็นความต้องการของผู้ชม
    และเพื่อพัฒนารายการให้เข้าถึงผู้ชมกลุ่มเป้าหมายมากขึ้น

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจโทรทัศน์
    เป็นทีมงานและบุคลากรที่เป็นมืออาชีพในวงการโทรทัศน์ด้วยประสบการณ์ที่ยาวนาน
    ซึ่งเป็นส่วนสำคัญที่จะทำให้ผลงานที่ออกสู่สายตาประชาชนมากด้วยคุณภาพและสาระ
    โดยรายการโทรทัศน์ของกลุ่มบริษัท ส่วนใหญ่มีความนิยม (Rating)
    และจำนวนผู้ชมในปริมาณที่น่าพอใจ นอกจากนี้
    กลุ่มบริษัทยังได้ใช้เครือข่ายของบริษัทในเครือต่างๆ ในการจัดหาศิลปินหรือนักแสดง
    เพื่อให้เกิดมูลค่าโดยรวมสำหรับทุกส่วนงาน

-   กลยุทธ์ทางด้านราคา

    กลุ่มธุรกิจโทรทัศน์ได้เน้นใช้กลยุทธ์ทางการตลาดในด้านราคาแบบเหมารวม (Package)
    ซึ่งขอบเขตของการให้บริการโฆษณาจะครอบคลุมหลายสื่อในหลายรูปแบบของการโฆษณาซึ่งจะกระจายไปหลายรายการแล้วแต่ความต้องการของลูกค้า
    ในราคาที่คุ้มค่าและประหยัดกว่าการโฆษณาแบบเพียงรายการเดียว
    นอกเหนือจากการซื้อโฆษณา
    กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของกลุ่มบริษัท
    โดยการนำผลิตภัณฑ์ของลูกค้าไปเป็นส่วนประกอบหนึ่งในฉากของรายการโทรทัศน์ด้วย

    ลักษณะลูกค้าและกลุ่มลูกค้าเป้าหมาย

  กลุ่มผู้ชมเป้าหมาย

  กลุ่มผู้ชมเป้าหมายสามารถแบ่งได้ตามรูปแบบของรายการ
  และเจาะจงเฉพาะตามลักษณะเฉพาะของแต่ละรายการ โดยสามารถสรุปได้ดังนี้

1)  รายการเพลง : วัยรุ่นชายและหญิง อายุตั้งแต่ 15 ปีขึ้นไป / นักเรียน นักศึกษา / แม่บ้าน

2)  ละครโทรทัศน์ และ รายการเกมส์โชว์ : สำหรับครอบครัว ทุกเพศ ทุกวัย

3)  รายการสาระบันเทิง : มีทั้งสำหรับวัยรุ่นชายหญิงทั่วประเทศ อายุตั้งแต่ 12 ปีขึ้นไป
    และสำหรับครอบครัว ทุกเพศ ทุกวัย

4)  รายการประกวดร้องเพลง : วัยรุ่นชายและหญิง / นักเรียน นักศึกษา / แม่บ้าน

5)  รายการทอล์คโชว์ : ผู้ชมทางบ้าน อายุตั้งแต่ 25 ปีขึ้นไป

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์จะเป็นลักษณะของการผ่านบริษัทโฆษณาประมาณร้อยละ
  84 ของยอดขาย และขายตรงให้กับลูกค้าประมาณร้อยละ 16 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ---------------------------- ---------- ---------- --------- -----------
                                          2546       2547      2548

  รายได้รวมกันของลูกค้า 10 รายแรก             49.05      39.66     58.26
  ---------------------------- ---------- ---------- --------- -----------

  ในระยะ 3
  ปีที่ผ่านมากลุ่มธุรกิจสื่อโทรทัศน์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ภาวะการแข่งขันอุตสาหกรรมโทรทัศน์ในปี 2548 เมื่อเทียบกับปี 2547
  จัดได้ว่ามีการแข่งขันกันค่อนข้างสูง ทั้งในแง่ของสถานีโทรทัศน์และผู้ผลิตรายการ
  จากการเติบโตของอุตสาหกรรมโฆษณาตามการฟื้นตัวของเศรษฐกิจโดยรวม
  ทำให้สถานีโทรทัศน์ทุกช่องต่างปรับตัวเพื่อช่วงชิงส่วนแบ่งตลาดและเม็ดเงินโฆษณาที่เพิ่มขึ้น
  โดยมุ่งเน้นที่การปรับปรุงรูปแบบของสถานีโทรทัศน์ที่มีความชัดเจนมากยิ่งขึ้น
  นำเสนอรายการที่ออกอากาศให้มีความน่าสนใจ
  และหลากหลายมากขึ้นเพื่อให้รายการและแต่ละสถานีโทรทัศน์เป็นที่นิยมในหมู่ผู้ชมให้มากที่สุด
  และในส่วนของผู้ผลิตรายการต่างก็แข่งขันกันในแง่ของคุณภาพของรายการและช่วงชิงเวลาออกอากาศกับสถานีโทรทัศน์ช่องต่างๆ
  โดยเฉพาะช่วง Prime Time
  ปัจจุบันมีสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่าหรือสถานีโทรทัศน์แบบพื้นฐาน
  (Free TV) รวม 6 สถานีได้แก่ ช่อง 3, 5, 7, 9, 11 และไอทีวี
  ทั้งนี้ผู้ผลิตรายการจะต้องทำสัญญาเช่าเวลาจากทางเจ้าของสถานี
  เพื่อผลิตรายการและหารายได้จากการขายโฆษณาสินค้าและบริการต่างๆ
  หรือผลิตรายการและขายให้แก่ทางสถานี โดยได้รับรายได้จากการขายรายการนั้นๆ ยกเว้นช่อง
  11 ที่ไม่มีการขายโฆษณา ทั้งนี้ ในการเช่าเวลาเพื่อผลิตรายการหรือการขายรายการ
  ทางเจ้าของสถานีจะพิจารณาจากรายการที่นำเสนอ คุณภาพ โอกาสที่จะสร้างความนิยม
  ซึ่งจะมีผลต่อการจัดอันดับ Rating
  และความต้องการโฆษณาของสินค้าและบริการที่มากกว่ารายการอื่นๆ หรือสถานีอื่นๆ
  ซึ่งไม่เป็นอุปสรรคแก่กลุ่มบริษัทฯ ที่มิได้เป็นเจ้าของสถานีหรือผู้รับสัมปทานโดยตรง

  ในการผลิตรายการทางโทรทัศน์ ผู้ผลิตรายการต้องมีความพร้อมในด้านเงินทุน ประสบการณ์
  ความชำนาญ บุคลากร และความสัมพันธ์กับเจ้าของสถานีทั้งหน่วยของรัฐบาลและเอกชน
  การแข่งขันจะรุนแรงมากในทุกๆ
  ช่วงของรายการที่แพร่ภาพไม่ว่าจะเป็นช่วงก่อนและหลังข่าวภาคค่ำ ที่เป็นช่วง Prime Time
  หรือจะเป็นช่วงใหม่ที่มีการแยกเซ็กเม้นท์ลูกค้าชัดเจนมากขึ้น ทั้งนี้การผลิตรายการที่มีคุณภาพ
  เพื่อให้เข้าถึงผู้บริโภคจะเป็นปัจจัยสำคัญที่ทางผู้ผลิตรายการโทรทัศน์ต้องให้ความสำคัญ

  คู่แข่ง

  สำหรับคู่แข่งขันในธุรกิจสื่อโทรทัศน์
  ปัจจุบันมีบริษัทที่ประกอบธุรกิจผลิตและรับจ้างผลิตรายการโทรทัศน์ประเภทต่างๆ มากราย
  ที่มีรูปแบบการผลิตรายการที่ใกล้เคียงกัน
  ประกอบด้วยบริษัทย่อยของทางเจ้าของสถานีที่เป็นเอกชน หรือผู้ผลิตรายการอิสระ เช่น บจก.
  โพลีพลัส บจก.บรอดคาสไทย เทเลวิชั่น บจก. บอนด์ บมจ. มีเดีย อ๊อฟ มีเดีย
  บจก.เจเอสแอล บจก. ทีวี ธันเดอร์ และ บมจ. เวิร์กพ้อยท์
  ผู้ผลิตรายการอิสระบางรายจะดำเนินการผลิตรายการให้แก่สถานีใดสถานีหนึ่งเท่านั้น
  แต่มีน้อยรายรวมทั้งกลุ่มบริษัทที่สามารถผลิตรายการให้แก่สถานีทุกช่อง

ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางโทรทัศน์
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  โดยใช้มูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริงอย่างไรก็ตามวิธีการคำนวณก่อนหักส่วนลดถือเป็นวิธีที่ดีที่สุดที่สามารถนำมาเปรียบเทียบ
  ส่วนแบ่งการตลาดได้

  จากข้อมูลของบริษัท นีลเส็น มีเดีย รีเสิร์ช (ประเทศไทย) จำกัด
  ได้สรุปตัวเลขการโฆษณาผ่านสื่อโทรทัศน์ ในปี 2548 จำนวน 50,016 ล้านบาท
  โดยมีส่วนแบ่งทางการตลาดแยกตามสถานีโทรทัศน์พบว่าช่อง 7 มีส่วนแบ่งการตลาดสูงสุด 35%
  ช่อง 3 มีส่วนแบ่ง 24% ช่อง 5 มีส่วนแบ่ง 8% ไอทีวี มีส่วนแบ่ง 19% ช่อง 9 มีส่วนแบ่ง 12%
  และช่อง 11 มีส่วนแบ่ง 3%
  และจากตัวเลขข้างต้นสามารถประมาณตัวเลขส่วนแบ่งทางการตลาดของบริษัทฯ ณ วันที่ 31
  ธันวาคม 2548 โดยกลุ่มบริษัทมีส่วนแบ่งทางการตลาดของธุรกิจสื่อโทรทัศน์ประมาณ 2.24%
  ลดลงจาก 2.4% ในปีก่อนเนื่องจากจำนวนเวลาออกอากาศในช่วง Prime Time
  ลดลงจากภาวการณ์แข่งขันของธุรกิจสื่อโทรทัศน์
  อย่างไรก็ตามบริษัทฯสามารถขายโฆษณาต่อชั่วโมงออกอากาศได้ในอัตราที่ดีขึ้น
  รวมถึงรายการต่างๆของบริษัทได้รับความนิยม(Rating) โดยเฉลี่ยที่ดีขึ้น

  ตลาดโฆษณาของสื่อโทรทัศน์

  จากการศึกษาของบริษัท นีลเส็น มีเดีย รีเสิร์ช (ประเทศไทย) จำกัด ณ วันที่ 31 ธันวาคม
  2548 ได้เปรียบเทียบตัวเลขการใช้งบโฆษณาผ่านสื่อประเภทต่างๆ ในปี 2548
  พบว่าสื่อโทรทัศน์เป็นสื่อที่ได้รับความนิยมสูงสุด โดยมีส่วนแบ่งการตลาดอยู่ประมาณร้อยละ 57.0
  และเมื่อเปรียบเทียบกับปี 2547 ซึ่งมีส่วนแบ่งการตลาดประมาณร้อยละ 56.0 เมื่อเปรียบเทียบปี
  2547 กับปี 2548 พบว่างบโฆษณาสื่อโทรทัศน์เพิ่มขึ้นจาก 47,173 ล้านบาท เป็น 50,016
  ล้านบาท หรือเพิ่มขึ้นร้อยละ 6.0 ทั้งนี้เนื่องมาจากการขยายตัวทางเศรษฐกิจ
  และส่วนหนึ่งเป็นผลมาจากการปรับผังรายการของสถานีโทรทัศน์ต่างๆ
  ทำให้มีการกระจายงบโฆษณาไปในหลากหลายสถานีมากยิ่งขึ้น

  มูลค่าค่าโฆษณาในสื่อโทรทัศน์ (ล้านบาท)

 []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

แนวโน้มภาวะอุตสาหกรรมและการแข่งขัน

  สื่อโทรทัศน์เป็นสื่อที่ได้รับความนิยมสูงสุดตั้งแต่ในอดีต
  และมีแนวโน้มที่จะยังคงเป็นเช่นนี้ต่อไปในอนาคต เนื่องจากเป็นสื่อที่สามารถสื่อความหมาย
  แพร่ภาพได้เข้าใจง่าย ใกล้ชิดผู้บริโภคมากที่สุด และเจาะกลุ่มเป้าหมายได้ทั่วถึง
  ขณะที่ภาวะการแข่งขันในปัจจุบันและในอนาคตที่ยิ่งทวีความรุนแรงเพิ่มขึ้นอย่างมาก
  ทำให้โครงสร้างธุรกิจมีการเปลี่ยนแปลงไปอย่างเห็นได้ชัด
  โดยสถานีโทรทัศน์แต่ละแห่งจะมีรูปแบบรายการที่สะท้อนบุคลิกเฉพาะสถานีที่ชัดเจนขึ้นเพื่อสร้างความแตกต่างและเป็นจุดขายที่สำคัญ
  ซึ่งทำให้แต่ละสถานีมีความต้องการรายการโทรทัศน์ประเภทต่างๆ ที่หลากหลายมากขึ้น นอกจากนี้
  สถานีโทรทัศน์ต่างๆมีการเปลี่ยนผังรายการอย่างต่อเนื่อง เพื่อแย่งชิงความนิยม (Rating)
  ส่งผลให้ผู้ผลิตรายการต้องเน้นคุณภาพ ความแปลกใหม่ของรายการ
  รูปแบบที่เหมาะสมกับผู้ชมส่วนใหญ่และเป็นที่ต้องการของลูกค้า
  เพื่อให้รายการที่ผลิตสามารถแพร่ภาพในสถานีที่มีส่วนแบ่งการตลาดสูง

  อย่างไรก็ตาม จากการที่มีช่องว่างสำหรับเครือข่ายรายใหม่ในระบบยูเอชเอฟ
  อีกหนึ่งเครือข่ายซึ่งขึ้นอยู่กับนโยบายขององค์กรจัดสรรคลื่นความถี่ที่กำลังอยู่ในระหว่างการจัดตั้ง
  จะทำให้กลุ่มบริษัทที่มีศักยภาพ และเงินทุนเพียงพอ มีโอกาสที่จะเป็นเจ้าของสถานี
  และเมื่อเกิดสถานีช่องใหม่ ก็จะยิ่งทำให้เกิดความต้องการรายการโทรทัศน์ ประเภทต่างๆ
  เพิ่มมากยิ่งขึ้น
  ส่งผลให้ธุรกิจการผลิตรายการโทรทัศน์มีแนวโน้มการเติบโตและการแข่งขันที่สูงในอนาคต
  ดังนั้นผู้ผลิตรายการที่มีคุณภาพและมีความหลากหลายในปัจจุบันจะมีข้อได้เปรียบกว่าในการรองรับการขยายตัวของอุตสาหกรรมโทรทัศน์ในอนาคต

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการผลิตรายการโทรทัศน์

1)  นักแสดง พิธีกรและบุคลากรฝ่ายการผลิต

  กลุ่มบริษัทจะคัดเลือกและว่าจ้าง นักแสดง หรือ พิธีกร ที่มีบุคลิกภาพเหมาะสมกับละครเรื่องนั้นๆ
  หรือรายการนั้นๆ ทั้งนี้กลุ่มบริษัทจะมีข้อได้เปรียบ
  ในกรณีที่นักแสดงหรือพิธีกรเป็นบุคลากรของจีเอ็มเอ็ม แกรมมี่ ซึ่งเป็นบริษัทใหญ่ของกลุ่มบริษัท
  เนื่องจากจะทำให้สามารถติดต่อ ประสานงาน และขอความร่วมมือได้ง่ายกว่า
  โดยอัตราการจ่ายค่าตอบแทนเป็นไปตามอัตราตลาด ในส่วนของบุคลากร
  ส่วนใหญ่จะเป็นพนักงานประจำของกลุ่มบริษัท ซึ่งได้รับค่าตอบแทนเป็นเงินเดือน
  ปัจจุบันกลุ่มบริษัทมีบุคลากรฝ่ายการผลิต 169 คน
  บุคลากรของกลุ่มบริษัทส่วนใหญ่จะอยู่กับกลุ่มบริษัทมาเป็นระยะเวลานาน
  และกลุ่มบริษัทได้ให้ความสำคัญกับการอบรมและพัฒนาบุคลากรเป็นอย่างมาก

2)  สถานที่ใช้ในการถ่ายทำและอุปกรณ์ที่ใช้ในการผลิต

  ในการผลิตละครและรายการ โดยส่วนใหญ่จะเป็นการการถ่ายทำนอกสถานที่เป็นหลัก
  ดังนั้นกลุ่มบริษัทจะเช่าสถานที่ถ่ายทำจากบุคคลภายนอก
  เนื่องจากการลงทุนสร้างสตูดิโอต้องใช้เงินลงทุนที่สูงและไม่คุ้มทุน
  โดยปกติแล้วจะมีเพียงเจ้าของสถานีเท่านั้นที่จะสร้างสตูดิโอเพื่อผลิตข่าวเป็นส่วนใหญ่
  ทั้งนี้กลุ่มบริษัทจะเช่าอุปกรณ์ที่ใช้ในการผลิตรายการ เช่น กล้องโทรทัศน์
  คอมพิวเตอร์สำหรับตัดต่อภาพและเสียง จาก จีเอ็มเอ็ม แกรมมี่ โดยจ่ายค่าเช่าตามราคาตลาด

  ต้นทุนการผลิต

  ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ค่าเช่าเวลา
  ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต ค่านักแสดง และค่าพิธีกร

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสิ่งพิมพ์

  3.1 ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจสิ่งพิมพ์ คือ การผลิตนิตยสารรายเดือน ซึ่งเป็นนิตยสารแฟชั่น
  และนิตยสารสำหรับผู้หญิง และเป็นผู้ผลิตและจำหน่ายหนังสือเล่ม (Pocket Book) นอกจากนี้
  ในปี 2548 กลุ่มบริษัทได้ออกนิตยสารรายเดือนสำหรับผู้ชาย และนิตยสารบันเทิงรายปักษ์
  ปัจจุบันมีนิตยสารของกลุ่มบริษัททั้งสิ้น 5 เล่ม เป็นนิตยสารไทย 2 เล่ม
  และเป็นนิตยสารที่ได้ลิขสิทธิ์มาจากต่างประเทศอีก 3 เล่ม
  โดยนิตยสารแต่ละเล่มมีลักษณะเฉพาะที่ต่างกันดังนี้

+------------------+----------------------+---------------------------+
| นิตยสาร /         | ลักษณะของเนื้อหา        | กลุ่มเป้าหมาย                |
| รูปแบบสิ่งพิมพ์       |                      |                           |
+------------------+----------------------+---------------------------+
| อิมเมจ (Image)    | แฟชั่น ความงาม         | ไม่จำกัดเพศหรืออายุของกลุ่มผู้อ่าน |
|                  | สาระและบันเ           | ทุกเพศทุกวัย ตั้งแต่นักเรียน      |
| รายเดือน          | ทิงที่โดดเด่นด้วยภาพทันสมัย | นักศึกษา และคนทำงาน         |
|                  |                      |                           |
| อิมเมจฉบับพิเศษ     |                      |                           |
| Beauty           |                      |                           |
| & Health         |                      |                           |
+------------------+----------------------+---------------------------+
| มาดาม ฟิกาโร      | แฟชั่น ความงาม         | ผู้หญิงวัยทำงานอายุ 25-45      |
| (Madame Figaro)  | สาระและบันเทิง         | ปีที่ค่อนข้างมีระดับ มีรสนิยม      |
|                  | ที่ทันสมัยอินเทรนด์        | และการศึกษาสูง              |
|                  | ตามกระแสนิยม          |                           |
|                  | ไม่ต้องการฮาวทู         |                           |
+------------------+----------------------+---------------------------+
| เฮอร์ เวิลด์ (Her   | แฟชั่น ความงาม         | ผู้หญิง ที่เป็นนักศึกษา           |
| World) *         | สาระและบันเทิง         | ไปจนถึงวัยทำงาน อายุ 20 -40  |
|                  | วิถีการดำเนินชีวิต        | ปี                         |
|                  | แ                    |                           |
|                  | ละการใช้เวลาที่มีประโยชน์ |                           |
|                  | โดย                  |                           |
|                  | นำเนื้อหามาปรับให้เข้ากับส |                           |
|                  | ภาพความเป็นอยู่ของคนไทย |                           |
|                  | และนำเส              |                           |
|                  | นอในเทรนด์ของชาวเอเชีย |                           |
+------------------+----------------------+---------------------------+
| แมกซิม (Maxim)**  | เรื่องราวก             | ผู้ชายทันสมัย วัย 20-45 ปี      |
|                  | ารใช้ชีวิตและไลฟ์สไตล์ของ | ที่สนใจความเป็นไปของสังคม     |
|                  | ผู้ชาย มีทั้งสาระความรู้    | แฟชั่น บันเทิง                |
|                  | ความบันเทิง            | และเทคโนโลยีใหม่ๆ           |
|                  | การ                  | และมีความเป็นตัวของตัวเอง     |
|                  | ใช้ชีวิตของผู้ชายในทุกเรื่อง |                           |
|                  | เช่น การแต่งกาย        |                           |
|                  | ความเป็นอยู่ สุขภาพ      |                           |
+------------------+----------------------+---------------------------+
| อิน แมกกาซีน       | เน้นความรักดารา        | ผู้หญิงวัยมหาวิทยาลัยถึงวัยทำงาน  |
| (In Magazine)*** | บทสัมภาษณ์เชิงลึก        | คนเมือง วัย 20-29 ปี         |
|                  | แ                    | มีรายได้ระดับกลางถึงสูง        |
|                  | ละสไตล์ของดาราที่นำไปดัด |                           |
|                  | แปลงใช้กับสาวไทยทั่วไปได้ |                           |
|                  | มองโลกในแง่ดี และ      |                           |
|                  | exclusive            |                           |
+------------------+----------------------+---------------------------+
| หนังสือเล่ม (Pocket | เป็นเรื่อง Fiction,     | ผู้หญิง อายุ 17-35 ปี          |
| Book)            | Non-Fiction, Style   | ที่มีความสนใจเรื่องราวที่ทันสมัย   |
|                  | และ Self Esteem      | พร้อมรับความคิดที่แตกต่าง       |
+------------------+----------------------+---------------------------+

  * Her World ผลิตและจัดจำหน่ายเล่มแรกในเดือนมีนาคม 2547

  ** Maxim ผลิตและจัดจำหน่ายเล่มแรกในเดือนมกราคม 2548

  *** In Magazine ผลิตและจัดจำหน่ายเล่มแรกในเดือนมีนาคม 2548

  รายละเอียดรูปแบบของสิ่งพิมพ์
  นิตยสารอิมเมจ (Image)

  นิตยสารอิมเมจเป็นนิตยสารแฟชั่น ที่โดดเด่นด้วยภาพแฟชั่น รวมถึงเนื้อหาที่เข้มข้นร่วมสมัย
  ประกอบด้วยข่าวสารและข้อมูลที่น่าสนใจ ทั้งในด้านสังคม ศิลปะ ดนตรี ภาพยนตร์ เพลง หนังสือ
  คอลัมน์ที่เอื้อประโยชน์ต่อสังคม การสัมภาษณ์แนะนำบุคคลที่น่าสนใจในทุกสาขาอาชีพ สารคดี
  รายงานพิเศษทั้งในและต่างประเทศ แนะนำข่าวสารและสินค้าเกี่ยวกับความงาม แฟชั่น
  บทความเชิงทัศนะ จากนักเขียนรับเชิญจากวงการต่างๆ เช่นนักธุรกิจ นักโฆษณา นักดนตรี แพทย์
  นักวิชาการ และมีบทความเกี่ยวกับการท่องเที่ยวทั้งในและต่างประเทศ
  ส่วนนิตยสารอิมเมจฉบับพิเศษ Beauty & Health
  จะมุ่งเน้นความเข้มข้นของเนื้อหาที่เกี่ยวกับการรักษาสุขภาพในสภาวะปัจจุบัน
  เสริมด้วยภาพและแฟชั่นที่น่าสนใจ เน้นให้เกิดความแตกต่างจากนิตยสารทั่วไป
  ปัจจุบันนิตยสารอิมเมจบริหารโดย บริษัท อิมเมจ พับลิชชิ่ง จำกัด ซึ่งถือหุ้นโดยบริษัทฯ ร้อยละ
  70

  นิตยสารมาดาม ฟิกาโร (Madame Figaro)

  นิตยสารมาดาม ฟิกาโร เป็นนิตยสารแฟชั่น ที่จับกลุ่มผู้หญิงที่มีระดับ มีรสนิยม และการศึกษาสูง
  ไม่ต้องการฮาวทู เป็นนิตยสารในแบบฉบับของผู้หญิงที่ชอบในศิลปะที่สวยงาม
  ให้สาระและความบันเทิงในสไตล์ที่ครบถ้วน มีรสนิยมและความสวยงามที่จะมอบให้ผู้อ่าน
  ไม่ว่าจะเป็นเรื่องอาหารหรือเรื่องแฟชั่น ภาพที่งดงามและให้แรงบันดาลใจ โดยนำเสนอสิ่งต่างๆ
  ที่พร้อมสรรพให้กับผู้อ่าน ปัจจุบันนิตยสารมาดามฟิกาโร บริหารโดยบริษัท จีเอ็มเอ็ม อินเตอร์
  พับลิชชิ่ง จำกัด ซึ่งถือหุ้นโดยบริษัทฯ ร้อยละ 70

นิตยสารเฮอร์ เวิลด์ (Her World)

  นิตยสารเฮอร์ เวิลด์เป็นนิตยสารผู้หญิงที่ได้รับความนิยมมากที่สุดในประเทศสิงคโปร์
  ได้นำมาพัฒนาให้สอดคล้องกับวิถีการดำเนินชีวิตของคนไทย
  โดยมีการปรับปรุงเนื้อหาให้เข้ากับผู้หญิงไทย
  ภายใต้คอนเซ็ปของชาวเอเชียที่กำลังมาแรงอยู่ในขณะนี้ มีการนำเสนอเรื่องราวน่าสนใจต่างๆ
  เช่น เรื่องราวเกี่ยวกับความสวยความงาม สาระและความบันเทิงที่ครบครัน รอบรู้ในทุกๆ ด้าน
  รวมถึงเรื่องของวิถีชีวิตและการใช้เวลาว่างที่มีประโยชน์และใช้ชีวิต
  โดยจะเป็นเพื่อนที่คอยให้คำแนะนำและดีที่สุดสำหรับผู้หญิง ปัจจุบันนิตยสาร เฮอร์ เวิลด์
  บริหารโดยบริษัท จีเอ็มเอ็ม ไทมส์ จำกัด ซึ่งถือหุ้นโดยบริษัทฯ ร้อยละ 70

นิตยสารแมกซิม (Maxim)

  นิตยสารแมกซิมเป็นนิตยสารผู้ชายที่ขายดีที่สุดในโลก โดยประเทศไทยเป็นประเทศที่ 35
  ที่พิมพ์นิตยสารฉบับนี้ เป็นนิตยสารสำหรับผู้ชายที่มีรสนิยม มีความมั่นใจในตัวเองสูง
  ผู้ชายที่อินเทรนด์แต่ไม่ตามเทรนด์ โดยที่เนื้อหาสาระแบ่งออกเป็น 5 หัวข้อใหญ่ๆ คือฉลาด เท่
  มีสาระ มีอารมณ์ขัน และอ่านสนุก และนำเสนอไลฟ์สไตล์ของผู้ชายยุคใหม่
  ไม่ว่าจะเป็นการแต่งตัว ช๊อปปิ้ง สุขภาพ โดยได้มีการผลิตและจำหน่ายฉบับแรกในเดือนมกราคม
  2548 ปัจจุบันนิตยสาร แมกซิม บริหารโดยบริษัท จีเอ็มเอ็ม ไทมส์ จำกัด ซึ่งถือหุ้นโดยบริษัทฯ
  ร้อยละ 70

นิตยสารอิน แมกกาซีน (In Magazine)

  In Magazine เป็นนิตยสารบันเทิงที่มุ่งเน้นที่จะสร้างตลาดใหม่ซึ่งแตกต่าง
  โดยเน้นความรักของดารา บทสัมภาษณ์เชิงลึก
  และสไตล์ของดาราที่นำไปดัดแปลงใช้กับสาวไทยทั่วไปได้ แบ่งหมวดเป็น In Love In Style
  และ Insight ตามความต้องการของกลุ่มเป้าหมาย และมีบุคลิกเด่น คือ selective
  คัดสรรเฉพาะเรื่องเด่นเพื่อประหยัดเวลาผู้อ่าน มองโลกในแง่ดี อ่านแล้วรื่นรมย์ และ
  exclusive โดยการเสาะหาสิ่งพิเศษให้กับผู้อ่าน In Magazine
  ได้วางแผงฉบับแรกในเดือนมีนาคม 2548 ปัจจุบัน In Magazine บริหารโดย บริษัท บลิส
  พับลิชชิ่ง จำกัด ซึ่งบริษัทฯ ถือหุ้นร้อยละ 100

หนังสือเล่ม (Pocket Book)

  หนังสือเล่มของธุรกิจสิ่งพิมพ์ เป็นหนังสือที่จุดประกายให้กับผู้หญิง สามารถแบ่งเป็น 4
  ประเภทใหญ่ๆ คือ 1. Bliss Self Esteem ทำให้คนอ่านมองเห็นคุณค่าในตัวเอง 2. Bliss
  Style Books เป็นคู่มือการดูแลตัวเองทั้งสุขภาพและความงาม 3. Bliss Non-Fiction
  เป็นงานเขียนที่นำเสนอมุมมองต่างๆที่น่าจะสร้างแรงบันดาลใจให้กับคนอ่าน และ 4. Bliss
  Fiction เป็นวรรณกรรมแปลร่วมสมัย นอกจากนี้ ยังมี J Book
  ที่เป็นวรรณกรรมแปลร่วมสมัยของประเทศญี่ปุ่นอีกด้วย ปัจจุบัน หนังสือเล่มบริหารโดย บริษัท บลิส
  พับลิชชิ่ง จำกัด ซึ่งบริษัทฯ ถือหุ้นทั้งร้อยละ 100

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความน่าสนใจ

    นิตยสารแต่ละเล่มจะมีจุดเด่นที่ชัดเจน คือ มีหน้าปกและแฟชั่นที่น่าสนใจและเป็นที่ดึงดูด
    โดยการนำนางแบบชั้นนำของเมืองไทยและต่างประเทศ มานำเสนอในรูปแบบที่ทันสมัย
    มีความโดดเด่นในนิตยสารเฉพาะเล่มแตกต่างจากนิตยสารแฟชั่นเล่มอื่นๆ
    นอกจากนี้ยังมีเนื้อหาที่หลากหลายในทุกๆ คอลัมน์ที่น่าสนใจสัมผัสได้
    มีการแยกกลุ่มผู้อ่านของนิตยสารแต่ละฉบับอย่างชัดเจน
    เนื่องจากผู้ลงโฆษณาจะเลือกเล่มที่มีกลุ่มเป้าหมายชัดเจนจริงๆ เท่านั้น
    นอกจากนี้มีการจัดรูปเล่มที่สวยงาม พิมพ์ 4 สี ทำให้ภาพโฆษณาดูสวยงาม
    ในส่วนของหนังสือเล่มจะเน้นการสร้างผลิตภัณฑ์ที่มีคุณภาพ โดดเด่น เนื้อหาที่ทันยุค
    อยู่ในสมัยนิยม ไม่เน้นปริมาณในการออกหนังสือ แต่จะเน้นคุณภาพเป็นสำคัญ

-   กลยุทธ์ทางด้านการส่งเสริมการขาย

    สำหรับลูกค้าที่ซื้อโฆษณา ธุรกิจสิ่งพิมพ์จะให้สิทธิพิเศษสำหรับลูกค้าที่มียอดซื้อสูงพอสมควร เช่น
    ให้คิวถ่ายแฟชั่น สำหรับลูกค้าที่ซื้อโฆษณาตลอดทั้งปี หรือให้สิทธิลูกค้าในการนำสินค้าใหม่ๆ
    มาลงโฆษณาเสริมได้ตามความเหมาะสม หรือให้ตำแหน่งหน้าโฆษณาที่ดีขึ้น (Upgrade)
    และมีการโฆษณา และประชาสัมพันธ์สินค้าในคอลัมน์ต่างๆ ตามความเหมาะสม นอกจากนี้
    สำหรับนิตยสารที่เปิดตัวใหม่ กลุ่มบริษัทมีการประชาสัมพันธ์ไปยังกลุ่มเป้าหมายโดยตรง
    ในลักษณะของการจัด event marketing ตามสถาบันการศึกษาชั้นนำ
    โดยนำดาราเข้ามามีส่วนร่วมในการสร้างจุดขายให้กับนิตยสาร

-   กลยุทธ์ทางด้านราคา

    สำหรับลูกค้าที่ซื้อโฆษณา ธุรกิจสิ่งพิมพ์มีนโยบายการปรับราคาที่ยืดหยุ่นสำหรับลูกค้าเดิม เช่น
    ให้สิทธิลูกค้าในการซื้อหน้าโฆษณาในนิตยสารฉบับพิเศษที่ราคาพิเศษ
    สำหรับลูกค้าที่มีการลงโฆษณาในนิตยสารปกติหลายครั้ง
    หรือให้ส่วนลดแก่ลูกค้าที่ซื้อโฆษณาในนิตยสารปกติตลอดทั้งปี

    สำหรับลูกค้าที่ซื้อนิตยสารจะมีการลดแลกแจกแถมเฉพาะในกรณีที่ได้รับสปอนเซอร์จากทางลูกค้า
    โดยเลือกเฉพาะสินค้าที่เหมาะสมเป็นการอภินันทนาการแก่ผู้อ่าน
    ส่วนหนังสือเล่มในช่วงปกติจะหลีกเลี่ยง การลด แลก แจก แถม
    เพราะจะเป็นวิธีการที่ไม่ได้ผลในระยะยาว ซึ่งทำลายภาพพจน์ของบริษัท
    และส่งผลให้กำไรลดลง
    ทั้งนี้จะดำเนินการดังกล่าวเฉพาะในช่วงงานสัปดาห์หนังสือและมหกรรมหนังสือเท่านั้น

    ลักษณะลูกค้าและกลุ่มลูกค้าเป้าหมาย

  กลุ่มผู้อ่านเป้าหมาย

กลุ่มผู้อ่านเป้าหมายสามารถแบ่งได้ตามประเภทของสิ่งพิมพ์ ประกอบด้วย

-   นิตยสารอิมเมจ : ไม่จำกัดเพศหรืออายุของกลุ่มผู้อ่าน ประกอบด้วย บุคคลหลายสาขาอาชีพ
    เช่น นักเรียน นักศึกษา นักโฆษณา ผู้คนในวงการแฟชั่น และวงสังคม แพทย์ นักพัฒนา
    บรรณาธิการ นักการเมือง และคนทำงานโดยทั่วไป เป็นต้น

-   นิตยสารมาดาม ฟิกาโร : เป็นนิตยสารสำหรับผู้หญิง ที่มีอายุตั้งแต่ 25 – 45 ปี คนทำงาน

-   นิตยสารเฮอร์ เวิลด์ : เป็นนิตยสารสำหรับผู้หญิง ที่มีอายุตั้งแต่ 20 – 40 ปี นักศึกษา
    คนทำงาน

-   นิตยสารแมกซิม : เป็นนิตยสารสำหรับผู้ชาย วัย 20-45 ปี

-   In Magazine : เป็นนิตยสารสำหรับผู้หญิงวัย 20-29 ปี นักศึกษา คนทำงาน

-   หนังสือเล่ม : สำหรับผู้หญิง อายุ 17-35 ปี

  กลุ่มลูกค้าและช่องทางการจัดจำหน่ายสิ่งพิมพ์

ในส่วนของนิตยสาร

-   ในเขตกรุงเทพมหานคร จะขายผ่านตัวแทนจำหน่าย เพื่อกระจายให้แก่แผงร้านหนังสือชั้นนำ
    โดยเฉพาะในย่านธุรกิจซึ่งมีทั้งลักษณะขายขาด ไม่มีการรับคืน และมีการรับคืน
    แล้วแต่เงื่อนไขการรับคืนสินค้าที่แต่ละบริษัทกำหนด
    โดยบริษัทจ่ายค่าตอบแทนการขายเป็นร้อยละของราคาหน้าปก

-   ในต่างจังหวัด จะขายให้แก่ตัวแทนจัดจำหน่ายคือ บริษัท ธนบรรณ จำกัด และ บริษัทเพ็ญบุญ
    จำกัด โดยบริษัทจะรับคืนสินค้าภายใต้เงื่อนไขของการรับคืนสินค้าที่แต่ละบริษัทกำหนด

-   ขายให้แก่สมาชิก โดยการจัดส่งทางไปรษณีย์ โดยลูกค้าติดต่อกับกลุ่มบริษัทโดยตรง

-   การจัดจำหน่ายผ่านผู้ค้าปลีก หรือแผงร้านค้าย่อย ซึ่งจะติดต่อรับสินค้ากับกลุ่มบริษัทโดยตรง

-   การจัดจำหน่ายผ่านทางโทรศัพท์ หรือทาง Internet

    การจัดจำหน่ายนิตยสารเกือบทั้งหมดส่วนใหญ่ จะเป็นการขายตรงให้แก่ตัวแทนจัดจำหน่าย

    ในส่วนของหนังสือเล่ม

-   ขายตรงให้แก่ตัวแทนจัดจำหน่าย 3 ราย คือ บริษัท งานดี จำกัด บริษัท ซีเอ็ดยูเคชั่น จำกัด
    (มหาชน) และ บริษัท อมรินทร์ บุ้คเซ็นเตอร์ จำกัด ซึ่งแบ่งตามประเภทของหนังสือเล่ม
    และตัวแทนจัดจำหน่ายทั้ง 3 ราย จะขายต่อให้แก่ร้านหนังสือชั้นนำ
    โดยตัวแทนจัดจำหน่ายจะได้รับค่าตอบแทนการขาย เป็นร้อยละของราคาหน้าปก
    ตามจำนวนเล่มที่ขายได้

-   การจัดจำหน่ายผ่านทางไปรษณีย์ โดยลูกค้าติดต่อกับธุรกิจสิ่งพิมพ์โดยตรง

-   การจัดจำหน่ายเอง ในงานสัปดาห์หนังสือ

    การจัดจำหน่ายหนังสือเล่มเกือบทั้งหมดส่วนใหญ่จะเป็นการขายตรงให้แก่ตัวแทนจัดจำหน่าย

  สัดส่วนการจัดจำหน่ายสิ่งพิมพ์แบ่งตามพื้นที่ขาย

  -------------------- ------------------------- -------------------------
  พื้นที่ขาย               นิตยสาร(ร้อยละ)             หนังสือเล่ม (ร้อยละ)

  เขตกรุงเทพมหานคร      75                        70

  ต่างจังหวัด             25                        30
  -------------------- ------------------------- -------------------------

  กลุ่มลูกค้าซื้อโฆษณาในนิตยสาร

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเนื้อที่โฆษณาจากเจ้าของหนังสือ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer)
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในนิตยสาร

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อสิ่งพิมพ์จะเป็นลักษณะของการขายให้แก่บริษัทโฆษณาประมาณร้อยละ
  58 ของยอดขาย และขายตรงให้กับลูกค้าประมาณร้อยละ 42 ของยอดขายโฆษณาสื่อสิ่งพิมพ์

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  -------------------------------------- ---------- ---------- -----------
                                         2546       2547       2548

  รายได้รวมกันของลูกค้า 10 รายแรก            46.4       33.5       50.4
  -------------------------------------- ---------- ---------- -----------

  ในระยะ 3
  ปีที่ผ่านมากลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อสิ่งพิมพ์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  จากข้อมูลที่รวบรวมโดยบริษัท ซีเอ็ดยูเคชั่น จำกัด (มหาชน) พบว่าในปี 2547
  มีนิตยสารหัวใหม่เกิดขึ้นถึง 86 ฉบับ โดยส่วนใหญ่เป็นนิตยสารกลุ่มแฟชั่นและวัยรุ่น
  นอกจากนี้นิตยสารลิขสิทธิ์หัวนอกมีการเติบโตอย่างมาก โดยที่ประมาณร้อยละ 80
  ของนิตยสารหัวใหม่เป็นนิตยสารต่างประเทศ การแข่งขันในตลาดนิตยสารในปี 2548
  มีการแข่งขันที่รุนแรงมากขึ้น ทั้งคุณภาพของนิตยสารและการกำหนดวันวางแผง
  ดั้งนั้นผู้ผลิตนิตยสารจำเป็นจะต้องปรับตัวให้ทันสมัยอยู่เสมอไม่ว่าจะเป็นเรื่องของเนื้อหา
  ด้านการตลาด การจัดจำหน่ายและการขายโฆษณา
  และที่สำคัญคุณภาพของบทบรรณาธิการที่จะต้องตอบสนองความต้องการของผู้อ่านได้อย่างสูงสุด
  เพราะผู้อ่านนิตยสารส่วนใหญ่ไม่มีความจงรักภักดีต่อนิตยสารฉบับใดฉบับหนึ่ง สังเกตได้จาก
  การรับสมัครสมาชิกซึ่งทั้งที่ Premium ที่จัดแถมให้นั้นมีราคาสูงกว่าค่าสมาชิกก็ตาม

  ซึ่งแนวโน้มดังกล่าวเกิดจากที่ภาวะเศรษฐกิจโดยรวมดีขึ้นต่อเนื่องจากการศึกษาของ บริษัท
  นีลเส็น มีเดีย รีเสิร์ช (ประเทศไทย) จำกัด พบว่าในปี 2548
  งบโฆษณาผ่านสื่อนิตยสารมีการเติบโตร้อยละ 8.45 เมื่อเทียบกับปีก่อน
  โดยคิดเป็นเม็ดเงินโฆษณาทั้งสิ้นประมาณ 6,638 ล้านบาท ซึ่งเป็นสิ่งดึงดูดให้ผู้ประกอบ
  การยังคงทยอยเปิดตัวนิตยสารหัวใหม่ๆเพิ่มขึ้นอย่างต่อเนื่อง

  สำหรับหนังสือเล่ม ผู้ประกอบการของหนังสือเล่มสามารถแบ่งออกเป็น 3 ขนาด คือ
  ขนาดใหญ่ได้แก่ กลุ่มอมรินทร์ ซึ่งครอบคลุมตลาดส่วนใหญ่ และแบ่งเป็นสำนักพิมพ์ต่างๆ
  ตามประเภทหนังสือที่ชัดเจน เช่น สำนักพิมพ์อมรินทร์ สำนักพิมพ์แพรวสุดสัปดาห์
  สำนักพิมพ์แพรวเอ็นเตอร์เทน สำนักพิมพ์คลีนิคบ้านและสวน สำนักพิมพ์ครัวบ้านและสวน
  สำนักพิมพ์อรุณ กลุ่มนานมีบุคส์ กลุ่มเนชั่น และกลุ่มมติชน ส่วนสำนักพิมพ์บลิส พับลิชชิ่ง
  เป็นสำนักพิมพ์ขนาดกลางที่มีความชัดเจนในการประกอบธุรกิจ
  และมุ่งเน้นตลาดที่มีโอกาสและยังไม่มีสำนักพิมพ์ใดครองตลาดอยู่
  ส่วนสำนักพิมพ์ขนาดกลางและขนาดเล็กอื่นจะมีอีกจำนวนมาก และเมื่อสำนักพิมพ์บลิส พับลิชชิ่ง
  สามารถสร้างกลุ่มผู้อ่าน และประสบความสำเร็จในการเจาะตลาดใหม่ๆ
  สำนักพิมพ์ขนาดกลางและขนาดเล็กจะพยายามเข้ามาแย่งชิงส่วนแบ่งตลาด
  อย่างไรก็ตามจากการที่ ทางสำนักพิมพ์บลิส พับลิชชิ่ง มีประสบการณ์และความเชี่ยวชาญ
  รวมทั้งการได้รับการยอมรับจากผู้อ่านสูง การเข้ามาชิงส่วนแบ่งตลาดของคู่แข่งจึงทำได้ไม่ง่าย
  นอกจากนี้สำนักพิมพ์ขนาดกลางและขนาดเล็กส่วนใหญ่จะมีปัญหาด้านบุคลากร เงินทุน
  ความต่อเนื่องในการดำเนินงาน และขาดทิศทางการดำเนินงานที่ชัดเจน

  ตลาดโฆษณาของสื่อสิ่งพิมพ์

  จากการศึกษาของบริษัท นีลเส็น มีเดีย รีเสิร์ช (ประเทศไทย)
  ได้เปรียบเทียบตัวเลขการใช้งบโฆษณาผ่านสื่อประเภทต่างๆ
  พบว่าสื่อทางนิตยสารมีส่วนแบ่งการตลาดอยู่ประมาณร้อยละ 7 ของสื่อทุกประเภทและมีมูลค่า
  เพิ่มขึ้นจาก 5,973 ล้านบาทในปี 2547 เป็น 6,638 ล้านบาทในปี 2548 หรือเพิ่มขึ้นร้อยละ
  8.45 โดยความนิยมในการใช้สื่อทางนิตยสารมีแนวโน้มเพิ่มขึ้น
  และสินค้าที่ลงโฆษณามีได้หลากหลายประเภทเช่นเครื่องสำอาง น้ำหอม เสื้อผ้า เครื่องแต่งกาย
  ผลิตภัณฑ์ผม อาหาร เครื่องดื่ม ยา อาหารเสริม เครื่องใช้ไฟฟ้า อุปกรณ์สำนักงาน สื่อสาร
  ธนาคาร โรงแรม บ้าน และรถยนต์

  แผนภาพแสดงมูลค่าค่าโฆษณาในสื่อสิ่งพิมพ์ (ล้านบาท)

[]

ที่มา: บริษัท นีลเส็น มีเดีย รีเสิร์ช (ประเทศไทย)

  แนวโน้มภาวะอุตสาหกรรมและการแข่งขัน

  คาดการณ์ว่าในปี 2549 นิตยสารหัวนอกทั้งหญิงและชายจะเริ่มทยอยออกตลาดอีกเช่น Arena,
  InStyle, Voque, etc.
  ทำให้ผู้อ่านมีสิทธิเลือกนิตยสารที่ตอบสนองความต้องการของตนได้มากขึ้น
  สามารถสร้างสีสันได้อย่างน่าสนใจ โดยมีปัจจัยสนับสนุนคือ
  การเติบโตของเศรษฐกิจของประเทศและอุตสาหกรรมโฆษณาอย่างต่อเนื่องจากปี 2548
  รวมทั้งการที่ประชาชนให้ความสำคัญกับการอ่านมากขึ้น
  ในปัจจุบันจำนวนผู้อ่านหนังสือในประเทศไทยยังเป็นฐานที่เล็กมาก คิดเป็นเพียงแค่ร้อยละ 4.4
  เท่านั้น ซึ่งยังมีโอกาสที่จะเติบโตได้อีกมากในอนาคต
  ในขณะที่ประเทศที่พัฒนาแล้วอัตราจำนวนผู้อ่านหนังสือจะสูงถึงร้อยละ 30 (ข้อมูลจาก บริษัท
  ซีเอ็ดยูเคชั่น จำกัด (มหาชน)) โดยที่นิตยสารต่างๆ ที่ออกใหม่จะเน้นกลุ่มเป้าหมายไปที่ niche
  market มากขึ้น เพื่อเจาะตลาดเฉพาะกลุ่ม ไม่ได้เป็นตลาด mass เหมือนที่เคยเป็น นอกจากนี้
  ในส่วนของนิตยสารหัวนอกยังมีการเพิ่มขึ้นอย่างต่อเนื่อง เนื่องจากมีแบรนด์ที่แข็งแกร่ง
  เป็นที่รู้จักของลูกค้าที่ลงโฆษณาอยู่แล้ว และมีรูปแบบที่เป็นมาตรฐานทั้งการวางคอลัมน์ และเนื้อหา

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย
องค์ประกอบสำคัญในการผลิตนิตยสารและหนังสือเล่ม

1)  เนื้อเรื่อง (Content)

  ในการผลิตนิตยสารอิมเมจ
  บรรณาธิการบริหารจะเป็นผู้ให้นโยบายโดยรวมในการจัดทำเนื้อหาของนิตยสาร
  ส่วนรองบรรณาธิการบริหาร จะเป็นผู้ควบคุมการผลิตและให้ต้นฉบับเสร็จตรงเวลา
  รวมทั้งติดต่อนักเขียนพิเศษ (คอลัมนิสต์) ให้ส่งต้นฉบับและรูปภาพประกอบตามกำหนด
  และกองบรรณาธิการทุกคนจะมีส่วนร่วมในการคิดรายละเอียดเนื้อหาภายในฉบับ

  ในการผลิตนิตยสารหัวนอก บรรณาธิการบริหารจะเป็นผู้ควบคุมการจัดทำนิตยสาร
  ภายใต้มาตรฐานของเนื้อหาและรูปแบบเดียวกันจากเจ้าของนิตยสาร
  ทั้งนี้อาจมีการปรับปรุงเพิ่มเติมในส่วนของเนื้อหาบ้าง
  เพื่อให้สอดคล้องกับรูปแบบการดำเนินชีวิตของคนไทย

  ในการผลิตหนังสือเล่มจะมีวัตถุดิบหรือต้นฉบับมาจาก 3 แหล่งคือ

-   การแปลจากหนังสือต่างประเทศ โดยจ่ายค่าลิขสิทธิ์ให้แก่ผู้เขียน และจ่ายค่าแปลให้แก่ผู้แปล
    ตามราคาที่ตกลงกัน และตามจำนวนหนังสือที่ขายได้

-   การรวบรวมต้นฉบับจากนิตยสารหรือหนังสือพิมพ์ และจ่ายค่าลิขสิทธิ์ให้แก่นักเขียน
    ตามราคาที่ตกลงกัน และตามจำนวนหนังสือที่ขายได้

-   การสร้างเนื้อหาขึ้นมาใหม่ ส่วนใหญ่จะเป็นหนังสือคู่มือ เช่นคู่มือความงาม
    มีการจ่ายค่าตอบแทนให้แก่ผู้ให้เนื้อหา และผู้เขียน รูปแบบผลตอบแทนมีหลายแบบ เช่น
    จ่ายตามราคาที่ตกลงกัน และตามจำนวนหนังสือที่ขายได้

2)  บุคลากร

  บุคลากรจะเป็นพนักงานประจำ ในส่วนที่เกี่ยวกับการผลิตนิตยสารซึ่งปัจจุบันมีด้วยกัน 5
  ฉบับประกอบด้วย ฝ่ายกองบรรณาธิการ ฝ่ายศิลปกรรม และพิสูจน์อักษร รวมทั้งสิ้น 84 คน
  นอกจากนี้จะมีการจ้างช่างภาพมืออาชีพในการถ่ายภาพแฟชั่นในบางกรณี
  และจ้างนางแบบจากภายนอกทั้งในและนอกสังกัดของกลุ่มบริษัทฯ

  ในส่วนที่เกี่ยวกับการผลิตหนังสือเล่มจะประกอบด้วยพนักงานประจำ คือฝ่ายกองบรรณาธิการ
  ฝ่ายศิลปกรรม และพิสูจน์อักษร รวมทั้งสิ้น 13 คน
  นอกจากนี้กลุ่มบริษัทจะว่าจ้างนักแปลที่มีความถนัดในการแปลหนังสือตามแนวที่ถนัด
  และมีการจ้างนักแปลหน้าใหม่ที่มีคุณภาพ
  เพื่อให้หนังสือมีคุณภาพและมีความโดดเด่นจากหนังสือเล่มของคู่แข่ง
  สำหรับการผลิตหนังสือที่มีการสร้างเนื้อหาใหม่
  บริษัทจะคัดเลือกผู้ที่มีความชำนาญและมีชื่อเสียงในด้านต่างๆ มาเป็นผู้ให้เนื้อหา

3)  การจัดพิมพ์

  ธุรกิจสิ่งพิมพ์จะจ้างโรงพิมพ์ภายนอกในการจัดพิมพ์นิตยสารและหนังสือเล่ม
  สำหรับขั้นตอนในการจัดพิมพ์ เริ่มจากการให้โรงพิมพ์เสนอราคา
  และกลุ่มบริษัทจะทำการคัดเลือกโรงพิมพ์ ต่อจากนั้น
  กลุ่มบริษัทและโรงพิมพ์จะทำการวางแผนงานพิมพ์ร่วมกัน ก่อนจะนำไปสู่กระบวนการจัดพิมพ์
  และจัดจำหน่ายเป็นลำดับถัดไป

  ต้นทุนการผลิต

  ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ต้นทุนค่ากระดาษ
  ค่าใช้จ่ายค่าจ้างนางแบบ นายแบบ
  ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต
  ค่าลิขสิทธิ์หนังสือจากต่างประเทศ
  ซึ่งจะต้องมีการบริหารต้นทุนให้สอดคล้องกับการวางรูปเล่มและการนำเสนอการโฆษณาทั้งทางตรงและการโฆษณาเพื่อสร้างมูลค่าเพิ่มให้แก่ลูกค้า

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสร้างสรรค์และบริหารงานกิจกรรม

  3.1 ลักษณะผลิตภัณฑ์หรือบริการ

  ธุรกิจสร้างสรรค์และบริหารงานกิจกรรม (Event Creative & Management)
  เป็นธุรกิจให้บริการเกี่ยวกับงานกิจกรรมแบบครบวงจร ตั้งแต่เสนอแนวความคิดในการจัดกิจกรรม
  จัดหาผู้รับเหมาในงานด้านต่างๆ และติดต่อประสานงานกับทุกฝ่ายที่เกี่ยวข้อง
  เพื่อให้สามารถบริหารงานให้สอดคล้อง ตรงตามจุดมุ่งหมายของลูกค้าที่ตั้งไว้ โดยมีบริษัท
  อินเด็กซ์ อีเว้นท์ เอเจนซี่ จำกัด (มหาชน) และบริษัทในเครือ
  เป็นผู้ดูแลและดำเนินธุรกิจที่เกี่ยวเนื่องกันอย่างครบวงจร ซึ่งสามารถแบ่งได้เป็น 3 กลุ่ม คือ

1.  กลุ่มบริการสร้างสรรค์และบริหารกิจกรรม ซึ่งเป็นธุรกิจหลักแบ่งออกเป็น 2 ประเภท
    คือกิจกรรมทางการตลาดและงานประชุมและสัมมนา

2.  กลุ่มบริการจัดหาอุปกรณ์สำหรับจัดกิจกรรม อาทิเช่น ระบบ แสง สี เสียง
    และเทคนิคพิเศษต่างๆ

3.  กลุ่มบริการที่เกี่ยวเนื่องอื่นๆ ซึ่งประกอบไปด้วย
    บริการเช่าอุปกรณ์กล้องและเครื่องมือตัดต่อภาพและเสียงบริการจัดหาอุปกรณ์เครื่องเล่นและนำเข้าการแสดงพิเศษ
    และบริการจัดกิจกรรมสำหรับบุคคลทั่วไป

  ผลงานหลากหลายรูปแบบของกลุ่มธุรกิจสร้างสรรค์และบริหารงานกิจกรรมได้สร้างนวัตกรรมใหม่ให้กับภาคธุรกิจ
  ทั้งในแง่ของความคิดสร้างสรรค์และเทคโนโลยีอย่างต่อเนื่องและเสมอมา
  โดยผลงานที่มีชื่อเสียงและได้รับการกล่าวถึงในวงกว้าง ได้แก่ สาวเชคเนสกาแฟ งาน Lux
  Super Rich: The World’s Longest Catwalk งาน Bangkok Fashion City
  Extravaganza 2004 งาน กระทิงแดงคนกล้าท้ามฤตยู 2004 และงาน Esprit &
  Citibank Vertical Catwalk เป็นต้น

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   มอบความแปลกใหม่และความแตกต่าง (Innovative Event)

    ด้วยการขยายเครือข่ายพันธมิตรต่างชาติกว่า 10 รายในหลายประเทศด้วยกัน
    ไม่ว่าจะเป็นบริษัทผู้รับจัดงานหรือผู้ผลิตอุปกรณ์ต่างๆ
    ทำให้กลุ่มธุรกิจสร้างสรรค์และบริหารงานกิจกรรมสามารถพัฒนาและปรับปรุงรูปแบบของบริการ
    ให้มีความแตกต่างทั้งในแง่ของความคิดสร้างสรรค์ใหม่ๆ รวมทั้งการนำเอาเทคโนโลยีสมัยใหม่
    อุปกรณ์เครื่องเล่น และการแสดงที่ไม่มีในประเทศ
    มาสร้างความแปลกใหม่ให้กับกิจกรรมได้เสมอ

-   สร้างมูลค่าเพิ่มให้กับงานของลูกค้า (Beyond Expectation)

    งานกิจกรรมทางการตลาดที่กลุ่มธุรกิจสร้างสรรค์และบริหารงานกิจกรรมสร้างขึ้น
    มิใช่เพียงเพื่อการนำกลุ่มเป้าหมายมาใกล้ชิดกับตราสินค้า
    และให้ได้รับประสบการณ์ตรงในการใช้สินค้านั้นๆ (Brand Experience) เพียงอย่างเดียว
    แต่ยังรวมถึงการวางกลยุทธ์ทางการตลาดเข้ามาผสมผสาน
    และล่าสุดยังได้มีการพัฒนาบริการทางด้านการขยายผลการรับรู้ถึงกิจกรรมให้กระจายไปสู่กลุ่มเป้าหมายได้กว้างขวางยิ่งขึ้น
    ทั้งนี้ก็เพื่อผลลัพธ์สูงสุดของการจัดกิจกรรม

-   การสร้างแบรนด์ (Brand Awareness)

    ปัจจัยสำคัญที่ทำให้ได้รับคัดเลือกเข้าไปเสนองาน คือ ชื่อเสียงและภาพพจน์ (Image)
    และเห็นได้ชัดเจนในกรณีการคัดเลือกผู้จัดงานสำหรับกิจกรรมขนาดใหญ่
    ว่ากลุ่มผู้ดำเนินธุรกิจสร้างสรรค์และบริหารกิจกรรม
    ภายใต้ชื่อกลุ่มบริษัทอินเด็กซ์นั้นมีเอกลักษณ์พิเศษ
    คือการเป็นผู้นำในการสร้างสรรค์งานกิจกรรมทางการตลาด
    โดยเฉพาะงานระดับใหญ่ที่มีการกล่าวถึงในวงกว้าง (Talk of the town)
    ทั้งนี้จึงไม่มีนโยบายในการเข้าร่วมประมูลงานที่แข่งกันด้วยราคา
    เพราะงบประมาณที่จำกัดจะมีผลกระทบทางด้านลบต่อมาตรฐานและประสิทธิภาพของงานกิจกรรม
    รวมทั้งภาพพจน์และชื่อเสียงของกลุ่มบริษัทฯ ด้วย

ลักษณะลูกค้าและกลุ่มลูกค้าเป้าหมาย

  กลุ่มผู้อ่านเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน เป็นลูกค้าหลักและกลุ่มลูกค้าเป้าหมาย
    เป็นกลุ่มที่มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด (Event Marketing) อาทิเช่น
    การเปิดตัวสินค้าหรือบริการ การส่งเสริมการขาย การจัดเลี้ยงให้กับตัวแทนจำหน่าย เป็นต้น
    ลูกค้าในกลุ่มนี้มีทั้งผู้ประกอบการข้ามชาติ เช่น เนสท์เล่ แอมเวย์ ยูนิลีเวอร์ เป็นต้น
    และผู้ประกอบการในประเทศที่ส่วนใหญ่เป็นบริษัทและกลุ่มบริษัทเอกชนขนาดใหญ่ เช่น
    บมจ.ปตท. เครือซิเมนต์ไทย บจก. ไทยประกันชีวิต กลุ่มบริษัททรู บมจ. ยูไนเต็ด
    บรอดแคสติ้ง คอร์ปอเรชั่น (UBC) เป็นต้น

2)  หน่วยงานของรัฐ ลูกค้ากลุ่มนี้มีความต้องการจัดกิจกรรมเพื่อให้ประชาชนทั่วไปมีความรู้
    ความเข้าใจ หรือจัดกิจกรรมทางการตลาด
    ดังนั้นบริการที่ใช้ส่วนใหญ่จึงเป็นกิจกรรมประเภทงานประชุม สัมมนา และงานนิทรรศการ
    ตัวอย่างของลูกค้ากลุ่มนี้ได้แก่ การท่องเที่ยวแห่งประเทศไทย
    กระทรวงวิทยาศาสตร์และเทคโนโลยี กรมส่งเสริมการส่งออก ธนาคารแห่งประเทศไทย
    และตลาดหลักทรัพย์แห่งประเทศไทย เป็นต้น

  ตารางแสดงสัดส่วนรายได้จากการให้บริการของ Index แยกตามกลุ่มลูกค้าในช่วง 3 ปีที่ผ่านมา

  หน่วย : ร้อยละ

  -------------------------------------- ---------- ---------- -----------
  ประเภทของลูกค้า                          2546       2547       2548

  ธุรกิจเอกชน                              95.0       96.0       60.0

  หน่วยงานของรัฐ                           5.0        4.0        40.0

  รวมรายได้                               100.0      100.0      100.0
  -------------------------------------- ---------- ---------- -----------

  ในระยะ 3
  ปีที่ผ่านมากลุ่มธุรกิจสร้างสรรค์และบริหารงานกิจกรรมไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ
  30 ของรายได้รวม
  เนื่องมาจากลักษณะการรับงานครอบคลุมการให้บริการกับธุรกิจเอกชนหลายส่วนงานแตกต่างกันออกไปตามประเภทของลูกค้าที่มีการว่าจ้าง

 นโยบายการกำหนดราคา

  กลุ่ม Index พิจารณาจากระดับความยากง่ายของงาน
  ระยะเวลาในการดำเนินการต้นทุนการดำเนินการด้านต่างๆ ที่เป็นส่วนประกอบในการจัดกิจกรรม
  และบวกกำไรส่วนเพิ่มในการกำหนดราคาของงานเพื่อเสนอต่อลูกค้า

ช่องทางการให้บริการ

  กลุ่ม Index ได้รับคัดเลือกในการจัดและบริหารกิจกรรมผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน(Pitch)

  กลุ่ม Index มีทีมงานส่วนงานการตลาดและบริหารลูกค้า (Strategic Event Planning)
  ที่รับผิดชอบติดตามการเคลื่อนไหวของตลาด และเสาะหาลูกค้าใหม่ๆ
  เพื่อแนะนำให้รู้จักกับบริการของ Index โดยลูกค้าจะเชิญ Index เข้าร่วมเสนอแผนงาน
  (Pitch) แข่งกับผู้รับจัดกิจกรรมรายอื่นๆ สำหรับลูกค้ารายเดิม
  ทีมงานมีหน้าที่รักษาความสัมพันธ์ที่ดีอย่างต่อเนื่อง เพื่อทราบถึงแผนการจัดกิจกรรมด้านการตลาด
  และเสนอแนวคิดในการจัดกิจกรรมใหม่ๆ แก่ลูกค้า โดยส่วนใหญ่ Index
  จะได้รับเลือกให้จัดงานโดยไม่ต้องผ่านกระบวนการเสนอแผนงาน

  2) ผ่านทางสายสัมพันธ์ (Strategies Partner)

  งานที่ได้รับส่วนใหญ่มาจากสายสัมพันธ์ทางธุรกิจมากกว่าการเข้าเสนอแผนงานแข่งกับรายอื่นๆ
  เนื่องจากผู้ร่วมทุน โดยเฉพาะกลุ่มจีเอ็มเอ็ม แกรมมี่ และกลุ่มนิตยสารเปรียว ทั้งนี้กลุ่ม Index
  และพันธมิตรจะคำนึงถึงคุณภาพของผลงานเป็นปัจจัยหลักถึงแม้จะเป็นธุรกิจที่ได้จากสายสัมพันธ์ทางธุรกิจ

3.2.2 สภาพการแข่งขัน

การแข่งขันในช่วงแรกยังไม่จัดว่ารุนแรงมาก เนื่องจากการให้บริการตั้งอยู่บนรากฐานของธุรกิจที่อาศัยความเชี่ยวชาญเฉพาะด้าน เช่น การให้เช่าอุปกรณ์ การจัดนิทรรศการ การผลิตและจัดทำเวที และการจัดหากิจกรรมบันเทิง เป็นต้น ด้วยการเติบโตของธุรกิจกิจกรรมในช่วง 10 ปีที่ผ่านมาทำให้มีผู้ประกอบการในลักษณะครบวงจรเกิดขึ้นมาเป็นจำนวนมาก เห็นได้จากรายชื่อผู้ประกอบการที่มีทั้งหมดกว่า 200 ราย จากการรวบรวมโดยบริษัท โฆษณาธุรกิจ จำกัด ในหนังสือ “Advertising 2004” การให้บริการในลักษณะกิจกรรมและนิทรรศการ (Event Management/ Exhibition Organizer) นั้นมีทั้งหมดกว่า 120 ราย ซึ่งยังไม่นับรวมบริษัทโฆษณาที่ให้บริการในลักษณะเดียวกันในบางกรณี อย่างไรก็ตามบริษัทโฆษณาจัดว่าเป็นพันธมิตรของผู้ประกอบการธุรกิจบริการสร้างสรรค์และบริหารกิจกรรมมากกว่าเป็นคู่แข่งเพราะมีความเชี่ยวชาญที่แตกต่างกันจึงไม่สามารถลงทุนบุคคลากร หรือเครื่องมือเหมือนผู้ประกอบการด้านนี้โดยตรง ปัจจุบันผู้ประกอบการส่วนมากมีขนาดเล็กและมีบุคลากรเพียง 20-30 คน งานที่รับส่วนใหญ่เป็นกิจกรรมขนาดเล็กที่ไม่มีความต้องการความคิดสร้างสรรค์มาก และได้รับงานโดยอาศัยความสัมพันธ์ส่วนตัวเป็นหลัก ซึ่งไม่จัดว่าเป็นคู่แข่งโดยตรงของกลุ่ม Index

  ดังนั้น หากพิจารณาจากผู้ประกอบการในปัจจุบัน คู่แข่งโดยตรงของ Index มีเพียง 2-5
  รายที่มีประสบการณ์ บุคลากร และเงินทุนเพียงพอที่สามารถรับงานขนาดใหญ่คือตั้งแต่ 3
  ล้านขึ้นไป ซึ่งที่ผ่านมามีเพียง Index รายเดียวที่เน้นรับงานจัดกิจกรรมทางการตลาด
  ในขณะที่คู่แข่งรายอื่น มีลูกค้ากลุ่มเป้าหมายและงานที่รับจัดแตกต่างกันไป
  ปัจจุบันผู้ประกอบการที่เคยรับงานราชการหรือจัดนิทรรศการเป็นหลักเริ่มมีความสนใจในกิจกรรมด้านการตลาดมากขึ้น
  เนื่องจากมีมูลค่างานและอัตรากำไรที่สูงกว่า อีกทั้งมีศักยภาพในการเจริญเติบโตอย่างต่อเนื่อง
  ส่งผลให้การแข่งขันทวีความรุนแรงขึ้น

  แนวโน้มภาวะอุตสาหกรรมและการแข่งขัน

  ธุรกิจสร้างสรรค์และบริหารงานกิจกรรม
  โดยเฉพาะในส่วนของกิจกรรมทางการตลาดมีแนวโน้มเติบโตอย่างต่อเนื่องในอนาคต
  เนื่องจากนักการตลาดยังคงมองเห็นความสำคัญของการจัดกิจกรรมประเภทนี้ในภาวะที่เพิ่มมากขึ้น
  เพราะผลลัพธ์ที่ได้กลับมานั้นคุ้มค่าและให้ผลในหลายมิติ
  ประกอบกับค่าโฆษณาในสื่อหลักที่สูงขึ้นอย่างต่อเนื่อง
  ทำให้ผู้ประกอบการหลายรายเลือกเปลี่ยนมาใช้การจัดกิจกรรมทางการตลาดเพื่อส่งเสริมการขายมากขึ้น
  อีกทั้งนโยบายภาครัฐที่มีส่วนช่วยส่งเสริมการเติบโตของธุรกิจเช่น การท่องเที่ยว
  (จัดเทศกาลสงกรานต์ ที่พัฒนามาเป็นการตกแต่งถนนราชดำเนินในลักษณะเฟสติวัลใหญ่)
  และการผลักดันให้ประเทศไทยเป็นศูนย์กลางแฟชั่นได้กระตุ้นให้เกิดกิจกรรมต่างๆ ตามมา
  มีงานประเภทแฟชั่นโชว์ที่มีการจัดบ่อยครั้งขึ้น

  หากวิเคราะห์ตามกลุ่มผลิตภัณฑ์ กลุ่มที่มีแนวโน้มลดค่าใช้จ่ายด้านโฆษณาลงคาดว่าเป็นกลุ่มรถยนต์
  สินค้าอุปโภค-บริโภค และอสังหาริมทรัพย์
  โดยกลุ่มที่จะเข้ามาทดแทนและสามารถทำให้ค่าใช้จ่ายการจัดกิจกรรมเติบโตต่อไปในอนาคต
  นอกเหนือจากกลุ่มเครื่องดื่มแอลกอฮอล์และเครื่องดื่มชูกำลังแล้ว คือผลิตภัณฑ์ตลาดระดับบนเช่น
  น้ำหอม เครื่องสำอาง หรือ นาฬิกา
  ซึ่งการโฆษณาในสื่อหลักจะมีประสิทธิภาพน้อยกว่าการจัดกิจกรรมทางการตลาดที่สามารถเข้าถึงกลุ่มเป้าหมายได้มากกว่า
  อย่างไรก็ตาม
  กลุ่มสื่อสารโทรคมนาคมยังคงเป็นกลุ่มที่มีค่าใช้จ่ายด้านกิจกรรมทางการตลาดสูงที่สุด
  โดยยังมีการจัดงานเปิดตัวผลิตภัณฑ์ใหม่ งานเลี้ยงสำหรับสมาชิก
  และงานสร้างภาพลักษณ์ขององค์กรอย่างต่อเนื่อง

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญสำหรับธุรกิจสร้างสรรค์และบริหารงานกิจกรรม

1)  บุคลากร

  บุคลากร มีส่วนสำคัญอย่างยิ่งในการผลิตและสร้างสรรค์ผลงาน โดยกลุ่มบริษัท
  จะมีบุคลากรที่รับผิดชอบในส่วนออกแบบ คิดสร้างสรรค์
  และบริหารจัดการให้งานกิจกรรมประสบความสำเร็จตามวัตถุประสงค์และความต้องการของลูกค้า
  โดยกลุ่มบริษัทได้ให้ความสำคัญกับการพัฒนาความรู้และแนวคิดทางการตลาดโดยจัดให้มีการอบรมและสัมมนาในหัวข้อที่เกี่ยวข้องกับธุรกิจการให้บริการของกลุ่มบริษัทให้กับบุคลากรอย่างต่อเนื่องมาโดยตลอด
  ทำให้บุคลากรสามารถออกแบบและสร้างสรรค์งานกิจกรรมบนพื้นฐานแนวคิดของกลยุทธ์ทางการตลาด

2)  เครื่องมือและอุปกรณ์ในการจัดงาน

  เครื่องมือและอุปกรณ์ในการจัดงาน
  อุปกรณ์หลักที่ใช้ในการจัดงานกิจกรรมส่วนใหญ่จะประกอบไปด้วยอุปกรณ์แสง เสียง
  และเอฟเฟคท์ต่างๆ อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น
  อุปกรณ์จัดเลี้ยง และอุปกรณ์อำนวยความสะดวก เช่น พัดลม เต้นท์
  ซึ่งเป็นอุปกรณ์ที่กลุ่มบริษัทเป็นเจ้าของเองเพื่อให้บริการลูกค้าอย่างครบวงจร โดยการผลิต จัดซื้อ
  หรือนำเข้าจากต่างประเทศ นอกจากนี้ยังมีอุปกรณ์ที่กลุ่มบริษัทเช่าหรือสั่งทำจากบริษัทคู่ค้า
  (Supplier) ได้แก่ อุปกรณ์โครงสร้างฉากและเวทีขนาดใหญ่ และยานพาหนะสำหรับใช้ในงาน
  โดยกลุ่มบริษัทมีนโยบายที่เข้มงวดในการควบคุมคุณภาพของอุปกรณ์ต่างๆ ที่นำมาใช้
  เพื่อความเป็นเลิศในการให้บริการ

  ต้นทุนการผลิต

  ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ต้นทุนการให้บริการ
  โดยต้นทุนของงานส่วนใหญ่เป็นลักษณะเหมาจ่ายร่วมกับชิ้นงานหรือลักษณะงาน

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

[1] หมายเหตุ 1. กลุ่มบริษัทได้เปลี่ยนรูปแบบรายการสำหรับคลื่น F.M. 88.0 MHz. จาก Peak
FM เป็น Buzz FM ตั้งแต่วันที่ 1 มีนาคม 2549

[2] หมายเหตุ 2. กลุ่มบริษัทได้เริ่มบริหาร F.M. 89.0 MHz Banana FM ตั้งแต่วันที่ 1
มกราคม 2548

[3] หมายเหตุ 3. กลุ่มบริษัทได้เริ่มบริหาร F.M. 94.0 MHz Open radio FM ตั้งแต่วันที่ 1
มกราคม 2549 โดยที่ Open radio เป็นรายการวิทยุคลื่นสถานีข่าวตลอด 24 ชั่วโมง